02021R2268 — DA — 20.12.2021 — 000.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B ▼C2 KOMMISSIONENS DELEGEREDE FORORDNING (EU) 2021/2268 af 6. september 2021 om ændring af de reguleringsmæssige tekniske standarder i Kommissionens delegerede forordning (EU) 2017/653 for så vidt angår den underliggende metode og præsentation af resultatscenarier, præsentationen af omkostninger og metoden til beregning af summariske omkostningsindikatorer, præsentationen og indholdet af oplysninger om tidligere resultater og præsentationen af omkostninger i forbindelse med sammensatte og forsikringsbaserede investeringsprodukter til detailinvestorer (PRIIP'er), der tilbyder en række investeringsmuligheder, samt tilpasning af overgangsordningen for PRIIP-producenter, der udbyder enheder af fonde som omhandlet i artikel 32 i Europa-Parlamentets og Rådets forordning (EU) nr. 1286/2014 som underliggende investeringsmuligheder med den forlængede overgangsordning, der er fastsat i den pågældende artikel (EØS-relevant tekst) ▼B (EUT L 455I af 20.12.2021, s. 1)





Berigtiget ved:









▼B

▼C2

KOMMISSIONENS DELEGEREDE FORORDNING (EU) 2021/2268

af 6. september 2021

om ændring af de reguleringsmæssige tekniske standarder i Kommissionens delegerede forordning (EU) 2017/653 for så vidt angår den underliggende metode og præsentation af resultatscenarier, præsentationen af omkostninger og metoden til beregning af summariske omkostningsindikatorer, præsentationen og indholdet af oplysninger om tidligere resultater og præsentationen af omkostninger i forbindelse med sammensatte og forsikringsbaserede investeringsprodukter til detailinvestorer (PRIIP'er), der tilbyder en række investeringsmuligheder, samt tilpasning af overgangsordningen for PRIIP-producenter, der udbyder enheder af fonde som omhandlet i artikel 32 i Europa-Parlamentets og Rådets forordning (EU) nr. 1286/2014 som underliggende investeringsmuligheder med den forlængede overgangsordning, der er fastsat i den pågældende artikel

(EØS-relevant tekst)







Artikel 1

I delegeret forordning (EU) 2017/653 foretages følgende ændringer:

1) I artikel 1 foretages følgende ændringer: a) I første afsnit tilføjes følgende litra f) til i): »f) hvis relevant, i tilfælde, hvor PRIIP-producenten af retlige, administrative eller markedsføringsmæssige årsager indgår som en del af en gruppe, navnet på den pågældende gruppe g) i tilfælde, hvor PRIIP'et har form af et institut for kollektiv investering i værdipapirer (investeringsinstitut) eller en alternativ investeringsfond (AIF), en tydelig angivelse af identifikationen af investeringsinstituttet eller AIF'en, herunder den pågældende aktieklasse eller investeringsafdeling h) oplysninger om godkendelse, hvis relevant i) i tilfælde hvor PRIIP'et har form af et investeringsinstitut eller en AIF og, hvis et investeringsinstitut forvaltes af et administrationsselskab som defineret i artikel 2, stk. 1, litra b), i direktiv 2009/65/EF, eller hvis det er et investeringsselskab som omhandlet i artikel 27 i nævnte direktiv (samlet benævnt »investeringsinstituttets administrationsselskab«), som udøver rettigheder i forbindelse med det pågældende investeringsinstitut i henhold til artikel 16 i nævnte direktiv, eller i tilfælde, hvor en AIF forvaltes af en forvalter af alternative investeringsfonde (FAIF), som udøver rettigheder i forbindelse med det pågældende AIF i henhold til artikel 31, 32 og 33 i Europa-Parlamentets og Rådets direktiv 2011/61/EU ( *1 ), medtages en supplerende erklæring om dette forhold b) Følgende stykke tilføjes: »Med henblik på første afsnit, litra g), i tilfælde af investeringsafdelinger eller aktieklasser anføres navnet på investeringsinstituttet eller AIF'en efter afdelingens eller aktieklassens navn. Eventuelle kodenumre, som identificerer investeringsinstituttet eller AIF'en, investeringsafdelingen eller aktieklassen, indgår som en del af investeringsinstituttets eller AIF'ens identifikation.«

2) I artikel 2 foretages følgende ændringer: a) Følgende indsættes som stk. 2a, 2b og 2c: »2a. Hvis PRIIP'et har form af et investeringsinstitut eller en AIF, skal oplysningerne i afsnittet »Hvad dette produkt drejer sig om?« i dokumentet med central information omfatte de væsentlige træk ved et investeringsinstitut eller en AIF, som en detailinvestor skal underrettes om, selv hvis disse træk ikke indgår i beskrivelsen af mål og investeringspolitik i investeringsinstituttets prospekt, jf. artikel 68 i direktiv 2009/65/EF, eller i beskrivelsen af AIF'ens investeringsstrategi og -mål, jf. artikel 23, stk. 1, litra a), i direktiv 2011/61/EU, herunder: a) de vigtigste kategorier af finansielle instrumenter, som der kan investeres i b) muligheden for, at detailinvestor kan indløse andele i investeringsinstituttet eller i AIF'en på anfordring, med en nærmere angivelse af den hyppighed, hvormed andele handles, eller, hvis relevant, en erklæring om, at det ikke er muligt at indløse andele på anfordring c) hvorvidt investeringsinstituttet eller AIF'en har et særligt mål i forhold til eventuelle industrielle, geografiske eller andre markedsspecifikke sektorer eller i forhold til specifikke aktieklasser d) hvorvidt investeringsinstituttet eller AIF'en giver mulighed for skønsmæssige valg i forbindelse med de særlige investeringer, der skal foretages, og om denne metode omfatter eller forudsætter en henvisning til et benchmark, og i givet fald hvilket e) hvorvidt udbytte udbetales eller geninvesteres. Med henblik på første afsnit, litra d), angives det, hvis metoden forudsætter en henvisning til et benchmark, i hvilket omfang der er mulighed for fleksibilitet i forhold til det pågældende benchmark, og hvis investeringsinstituttet eller AIF'en har sat et mål for indeksbasering, angives dette. 2b. De oplysninger, der er nævnt i stk. 2a, skal omfatte følgende, hvor det er relevant: a) hvis investeringsinstituttet eller AIF'en investerer i obligationer, en angivelse af, om disse obligationer er udstedt af virksomheder, statslige myndigheder eller andre enheder, og, hvis det er relevant, en angivelse af eventuelle mindstekrav til rating b) hvis investeringsinstituttet eller AIF'en er en struktureret investeringsfond, en kort gennemgang af alle de aspekter, der er nødvendige for at få en korrekt forståelse af afkastet og af de faktorer, som forventes at blive udslagsgivende for resultatet, herunder, hvis det er nødvendigt, henvisninger til nærmere oplysninger i investeringsinstituttets prospekt om algoritmen og dens funktionsmåde eller beskrivelsen af AIF'ens investeringsstrategi og -mål c) hvis valget af aktiver styres af bestemte kriterier, en gennemgang af disse kriterier, f.eks. »vækst«, »værdi« eller »stort udbytte« d) hvis der gøres brug af særlige formueforvaltningsteknikker, f.eks. hedging, arbitrage eller gearing, en kort gennemgang af de faktorer, som forventes at være udslagsgivende for investeringsinstituttets eller AIF'ens resultat 2c. I de oplysninger, der er omhandlet i stk. 2a og 2b, foretages der en sondring mellem de brede investeringskategorier, jf. stk. 2a, litra a) og c), og stk. 2b, litra a), og den metode, investeringsinstituttets administrationsselskab eller AIF'en skal anvende i forbindelse med disse investeringer, jf. stk. 2a, litra d), og stk. 2b, litra b), c) og d). Afsnittet »Hvad dette produkt drejer sig om?« i dokumentet med central information kan indeholde andre oplysninger end dem, der er opført i stk. 2a og 2b, herunder en beskrivelse af investeringsinstituttets eller AIF'ens investeringsstrategi, hvis disse oplysninger er nødvendige for at give en passende beskrivelse af investeringsinstituttets eller AIF'ens mål og investeringsstrategi.« b) Følgende indsættes som stk. 6 og 7: »6. Hvis PRIIP'et har form af et investeringsinstitut eller en AIF, skal identifikationen og forklaringen af de risici, der er omhandlet i bilag II og III til denne forordning, være i overensstemmelse med den interne procedure for identifikation, måling, styring og overvågning af risici, der er vedtaget af investeringsinstituttets administrationsselskab i overensstemmelse med direktiv 2009/65/EF eller af FAIF'er i overensstemmelse med direktiv 2011/61/EU. Hvis administrationsselskabet administrerer mere end ét investeringsinstitut, eller hvis FAIF'en administrerer mere end én AIF, identificeres og beskrives de givne risici på en konsekvent måde. 7. Hvis PRIIP'et har form af et investeringsinstitut eller en AIF, skal afsnittet med overskriften »Hvad dette produkt drejer sig om?« i dokumentet med central information indeholde følgende oplysninger for hver medlemsstat, hvor investeringsinstituttet eller AIF'en markedsføres: a) depositarens navn b) hvor og hvordan der indhentes yderligere oplysninger om investeringsinstituttet eller AIF'en, kopier af investeringsinstituttets prospekt eller kopier af beskrivelsen af AIF'ens investeringsstrategi og -mål, investeringsinstituttets seneste årsrapport og eventuelle efterfølgende halvårlige rapporter, jf. artikel 68, stk. 1, litra b) og c), i direktiv 2009/65/EF, eller AIF'ens seneste årsrapport, jf. artikel 22 i direktiv 2011/61/EU, med angivelse af, på hvilket eller hvilke sprog disse dokumenter er tilgængelige, og at de kan rekvireres gratis c) hvor og hvordan andre praktiske oplysninger kan indhentes, herunder hvor de seneste priser på andele kan findes.«

3) I artikel 5 foretages følgende ændringer: a) I stk. 2 tilføjes følgende afsnit: »Der tilføjes en iøjnefaldende advarsel, hvor det er relevant, vedrørende de yderligere beløb, som kan opkræves af personer, der rådgiver om eller sælger PRIIP'et.« b) Stk. 3 affattes således: »3. I tabellen »Omkostningernes sammensætning« i afsnittet med titlen »Hvilke omkostninger er der?« i dokumentet med central information skal PRIIP-producenterne angive sammenfattende indikatorer for følgende typer omkostninger: a) eventuelle engangsomkostninger som oprettelses- og exitomkostninger b) eventuelle løbende omkostninger, med separat angivelse af porteføljetransaktionsomkostninger og andre løbende omkostninger c) eventuelle yderligere omkostninger, såsom resultatgebyrer eller carried interest« c) Stk. 4 affattes således: »4. PRIIP-producenterne skal beskrive hver af de forskellige omkostninger i tabellen »Omkostningernes sammensætning« i afsnittet med titlen »Hvilke omkostninger er der?« i dokumentet med central information i overensstemmelse med bilag VII med angivelse af, hvor og hvordan sådanne omkostninger kan afvige fra de faktiske omkostninger, som detailinvestoren kan pådrage sig, og hvor og hvordan sådanne omkostninger kan være afhængige af, om detailinvestoren vælger eller ikke vælger visse optioner.«

4) I artikel 8 tilføjes følgende stykke 3: »3. For investeringsinstitutter som defineret i punkt 1, litra a), i bilag VIII, AIF'er som defineret i punkt 1, litra b), i nævnte bilag eller unit-linked forsikringsbaserede investeringsprodukter som defineret i punkt 1, litra c), i nævnte bilag skal afsnittet med overskriften »Anden relevant information« i dokumentet med central information indeholde: a) et link til det websted eller en henvisning til et dokument, hvor de oplysninger om tidligere resultater, som PRIIP-producenten har offentliggjort i overensstemmelse med bilag VIII, gøres tilgængelige b) det antal år, for hvilke data om tidligere resultater angives. For PRIIP'er, der er omhandlet i bilag II, del 1, punkt 5, som er åbne fonde, eller andre PRIIP'er, der er åbne for abonnement, offentliggøres tidligere resultatscenarieberegninger månedligt, og afsnittet med overskriften »Anden relevant information« skal angive, hvor disse beregninger kan findes.«

5) Overskriften på kapitel II affattes således: »KAPITEL II SPECIFIKKE BESTEMMELSER OM DOKUMENTER MED CENTRAL INFORMATION FRA PRIIP'ER, DER TILBYDER EN RÆKKE INVESTERINGSMULIGHEDER«

6) Artikel 10, litra a) og b), affattes således: »a) et dokument med central information for hver af de underliggende investeringsmuligheder i PRIIP'et i overensstemmelse med kapitel I, herunder informationer om PRIIP'et som helhed, og hvor hvert dokument med central information afspejler det tilfælde, at detailinvestoren kun investerer i én investeringsmulighed b) et almindeligt dokument med central information, der beskriver PRIIP'et i overensstemmelse med kapitel I, medmindre andet er angivet i artikel 11-14, herunder også en beskrivelse af, hvor specifikke oplysninger om hver af de underliggende investeringsmuligheder kan findes.«

7) Artikel 11, litra c), udgår.

8) I artikel 12 foretages følgende ændringer: a) i stk. 1, udgår litra d). b) stk. 2 udgår.

9) Artikel 13 og 14 affattes således: »Artikel 13 Afsnittet »Hvilke omkostninger er der?« i det almindelige dokument med central information PRIIP-producenterne skal angive følgende i afsnittet med titlen »Hvilke omkostninger er der?«, jf. dog artikel 5, stk. 1, litra b): a) hvis PRIIP'ets omkostninger ud over omkostningerne ved den underliggende investeringsmulighed ikke kan angives i ét enkelt tal, herunder hvis disse omkostninger varierer afhængigt af den valgte underliggende investeringsmulighed: i) de forskellige omkostningstyper for PRIIP'et i tabellerne »Omkostninger over tid« og »Omkostningernes sammensætning« fastsat i bilag VII ii) en erklæring, der angiver, at omkostningerne for detailinvestoren varierer på grundlag af de underliggende investeringsmuligheder b) hvis PRIIP'ets omkostninger ud over omkostningerne ved de underliggende investeringsmuligheder kan angives i ét enkelt tal: i) disse omkostninger vist separat i forhold til de forskellige omkostningstyper i forbindelse med de underliggende investeringsmuligheder, der tilbydes af PRIIP'et, i tabellerne »Omkostninger over tid« og »Omkostningernes sammensætning« fastsat i bilag VII ii) en erklæring, der angiver, at de samlede omkostninger for detailinvestoren består af en kombination af omkostningerne ved de valgte underliggende investeringsmuligheder og andre omkostninger i forbindelse med PRIIP'et og varierer på grundlag af de underliggende investeringsmuligheder. Artikel 14 Specifikke informationer om hver underliggende investeringsmulighed De specifikke informationer om hver underliggende investeringsmulighed, jf. artikel 10, litra b), angives i et specifikt informationsdokument, der supplerer det almindelige dokument med central information. PRIIP-producenter inkluderer for hver underliggende investeringsmulighed alle følgende punkter: a) en advarsel vedrørende forståelighed, såfremt relevant b) investeringsmålene, midlerne til at opnå disse og det tilsigtede målmarked, jf. artikel 2, stk. 2 og 3 c) en summarisk risikoindikator og forklaring samt resultatscenarier, jf. artikel 3 d) en præsentation af omkostningerne i overensstemmelse med artikel 5, herunder en erklæring om, hvorvidt disse omkostninger omfatter alle omkostninger ved PRIIP'et, hvis detailinvestoren kun investerer i den specifikke investeringsmulighed e) for underliggende investeringsmuligheder, der er investeringsinstitutter som defineret i punkt 1, litra a), i bilag VIII, AIF'er som defineret i punkt 1, litra b), i nævnte bilag eller unit-linked forsikringsbaserede investeringsprodukter som defineret i punkt 1, litra c), i nævnte bilag, informationer om tidligere resultater, jf. artikel 8, stk. 3. De informationer, der er omhandlet i litra a) -e) i dette stykke, skal følge strukturen i de relevante dele af skemaet i bilag I.«

10) Følgende indsættes som kapitel IIa: »KAPITEL IIa SPECIFIKKE BESTEMMELSER OM DOKUMENTER MED CENTRAL INFORMATION FRA VISSE INVESTERINGSINSTITUTTER OG AIF'ER Artikel 14 a Investeringsafdelinger i investeringsinstitutter eller AIF'er 1. Hvis investeringsinstitutter eller AIF'er består af to eller flere investeringsafdelinger, udarbejdes der et særskilt dokument med central information om de enkelte afdelinger. 2. Hvert af de i stk. 1 omhandlede dokumenter med central information skal i afsnittet med overskriften »Hvad dette produkt drejer sig om?« indeholde følgende oplysninger: a) en erklæring om, at dokumentet med central information beskriver en afdeling af et investeringsinstitut eller en AIF, og, hvor det er relevant, at investeringsinstituttets prospekt eller beskrivelsen af AIF'ens investeringsstrategi og -mål og periodiske rapporter udarbejdes for hele det investeringsinstitut eller den AIF, der er nævnt i begyndelsen af dokumentet med central information b) hvorvidt de enkelte afdelingers aktiver og passiver er adskilt ved lov, og hvilke konsekvenser det kan få for investor c) hvorvidt detailinvestoren har ret til at ombytte sin investering i andele i én afdeling med andele i en anden afdeling, og hvor der i givet fald kan indhentes oplysning om, hvordan denne ret udøves. 3. Hvis investeringsinstituttets administrationsselskab eller AIF'en fastsætter et gebyr, som detailinvestor skal betale for at ombytte sin investering, jf. stk. 2, litra c), og det pågældende gebyr adskiller sig fra standardgebyret for køb og salg af andele, angives gebyret separat i afsnittet »Hvilke omkostninger er der?« i dokumentet med central investorinformation. Artikel 14b Aktivklasser i investeringsinstitutter eller AIF'er 1. Hvis investeringsinstitutter eller AIF'er består af mere end én andels- eller aktieklasse, udarbejdes der et dokument med central information for hver enkelt andel- eller aktieklasse. 2. Dokumentet med central information, som er relevant for to eller flere klasser i det samme investeringsinstitut eller i den samme AIF, kan samles i et enkelt dokument med central information, forudsat at et sådant dokument fuldt ud opfylder alle krav om længde, sprog og præsentation i et dokument med central information. 3. Investeringsinstituttets administrationsselskab eller FAIF'en kan vælge at lade én klasse repræsentere én eller flere andre klasser i investeringsinstituttet eller AIF'en, forudsat at valget er redeligt, tydeligt og ikke-vildledende for potentielle detailinvestorer i de andre klasser. I sådanne tilfælde skal afsnittet »Hvilke risici er der, og hvilke afkast kan jeg få« i dokumentet med central information indeholde en beskrivelse af den væsentlige risiko, der gælder for alle de andre repræsenterede klasser. Et dokument med central information baseret på den repræsentative klasse kan udleveres til detailinvestorer i de andre klasser. 4. Forskellige klasser kan ikke samles i en sammensat repræsentativ klasse, jf. stk. 3. 5. Investeringsinstituttets administrationsselskab eller AIF'en opbevarer oplysninger, om hvilke andre klasser den repræsentative klasse i stk. 3 omfatter, og om begrundelsen for dette valg. 6. Hvis relevant vil afsnittet med titlen »Hvad dette produkt drejer sig om? i dokumentet med central information blive suppleret med en angivelse af, hvilken klasse der er udvalgt som repræsentativ ved hjælp af det udtryk, hvormed det er kendetegnet i investeringsinstituttets prospekt eller i beskrivelsen af AIF'ens investeringsstrategi og -mål. 7. I afsnittet angives det også, hvor detailinvestorer kan indhente oplysning om investeringsinstituttets eller AIF'ens andre klasser, som markedsføres i deres egen medlemsstat. Artikel 14c Investeringsinstituttets eller AIF'ens fund-of-funds 1. Hvis et investeringsinstitut investerer en væsentlig del af sine aktiver i andre investeringsinstitutter eller andre institutter for kollektiv investering, jf. artikel 50, stk. 1, litra e), i direktiv 2009/65/EF, skal beskrivelsen af det pågældende investeringsinstituts mål og investeringspolitik i dokumentet med central information indeholde en kort beskrivelse af, hvordan de andre institutter for kollektiv investering udvælges løbende. Hvis et investeringsinstitut er en fond i en hedgefond, skal dokumentet med central information indeholde oplysninger om køb af ikke-EU-AIF'er, der ikke er under tilsyn. 2. Hvis AIF'en investerer en væsentlig del af sine aktiver i andre investeringsinstitutter eller AIF'er, finder stk. 1 og 2 tilsvarende anvendelse. Artikel 14d Feeder-institutter 1. For feeder-instituttet som defineret i artikel 58 i direktiv 2009/65/EF skal dokumentet med central information i afsnittet med overskriften »Hvad dette produkt drejer sig om?« indeholde følgende oplysninger, der er specifikke for feeder-instituttet: a) en erklæring om, at master-instituttets prospekt, dokumentet med central information samt periodiske rapporter og regnskaber er tilgængelige for feeder-instituttets detailinvestorer efter anmodning med nærmere angivelse af, hvordan oplysningerne kan rekvireres, og på hvilket eller hvilke sprog de foreligger b) en nærmere beskrivelse af, hvorvidt materialet under litra a) i dette stykke kun foreligger i papirudgave, eller om det foreligger på andre varige medier, og om der skal betales et gebyr for materiale, som ikke udleveres gratis i henhold til artikel 63, stk. 5, i direktiv 2009/65/EF c) en erklæring, hvis master-instituttet er etableret i en anden medlemsstat end feeder-instituttet, og hvis det kan få skattemæssige konsekvenser for feeder-instituttet. d) oplysninger om den andel af feeder-instituttets aktiver, der investeres i master-instituttet e) en beskrivelse af master-instituttets mål og investeringspolitik, eventuelt suppleret med enten: i) en oplysning om, at feeder-instituttets investeringsafkast vil være meget lig master-instituttets, eller ii) en beskrivelse af, hvordan og hvorfor der kan være forskel på feeder- og master-instituttets afkast. 2. Hvis feeder-instituttets risiko/afkast-profil på nogen måde adskiller sig væsentligt fra master-instituttets, beskrives den sammen med årsagen hertil i afsnittet »Hvilke risici er der, og hvilke afkast kan jeg få« i dokumentet med central investorinformation. 3. Eventuelle likviditetsrisici og forholdet mellem købs- og indløsningsaftaler for master- og feeder-instituttet beskrives nærmere i afsnittet »Hvilke risici er der, og hvilke afkast kan jeg få« i dokumentet med central investorinformation. Artikel 14e Strukturerede investeringsinstitutter eller AIF'er Strukturerede investeringsfonde er investeringsinstitutter eller AIF'er, som på visse forud fastsatte datoer udbetaler et algoritmebaseret afkast til detailinvestorer, som er knyttet til de resultater eller prisændringer eller andre forhold, der gør sig gældende for finansielle aktiver, indekser, referenceporteføljer eller investeringsinstitutter eller AIF'er med lignende træk.

11) I artikel 15, stk. 2, tilføjes som litra d): »d) hvis resultatscenarierne er baseret på relevante benchmark eller referencer, benchmarkets eller referencens overensstemmelse med målene for PRIIP'et.«

12) Følgende indsættes som Kapitel IVa: »Kapitel IVa KRYDSREFERENCER Artikel 17a Brug af krydsreferencer til andre informationskilder Med forbehold af artikel 6 i forordning (EU) nr. 1286/2014 kan krydsreferencer til andre informationskilder, herunder prospektet og års- eller halvårsrapporter, medtages i dokumentet med central investorinformation, forudsat at alle oplysninger, som er afgørende for detailinvestorernes forståelse af de væsentligste aspekter ved investeringen, medtages i selve dokumentet med central investorinformation. Krydsreferencer til webstedet for PRIIP'et eller PRIIP-producenten er tilladt, herunder til den del af et sådant websted, som indeholder prospektet og de periodiske rapporter. Krydsreferencerne i første afsnit skal lede detailinvestor frem til det specifikke afsnit i den relevante informationskilde. Der kan anvendes flere forskellige krydsreferencer i dokumentet med central investorinformation, men de skal begrænses til et minimum.«

13) Artikel 18, stk. 3, affattes således: »Artikel 14, stk. 2, anvendes indtil den 30. juni 2022.«

14) Bilag I erstattes af teksten i bilag I til denne forordning.

15) Bilag II ændres i overensstemmelse med bilag II til denne forordning.

16) Bilag III ændres i overensstemmelse med bilag III til denne forordning.

17) Bilag IV erstattes af teksten i bilag IV til denne forordning.

18) Bilag V erstattes af teksten i bilag V til nærværende forordning.

19) Bilag VI ændres som angivet i bilag VI til nærværende forordning.

20) Bilag VII erstattes af teksten i bilag VII til nærværende forordning.

21) Teksten i bilag VIII til denne forordning tilføjes som bilag VIII.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. juli 2022. Dog finder artikel 1, stk. 13, anvendelse fra 1. januar 2022.

Denne forordning er bindende i alle enkeltheder og gælder umiddelbart i hver medlemsstat.









BILAG I

»

Bilag I

SKEMA TIL DOKUMENT MED CENTRAL INFORMATION

PRIIP-producenter skal overholde afsnittenes rækkefølge og overskrifter i skemaet, som dog ikke fastlægger parametre vedrørende længden på de enkelte afsnit og indsættelse af sideskift, og som højst må fylde tre sider A4-papir, når det udskrives.







Dokument med central investorinformation Formål Dette dokument indeholder central information om dette investeringsprodukt. Dokumentet er ikke markedsføringsmateriale. Informationen kræves i henhold til lovgivningen for at hjælpe dig med at forstå arten af samt risici, omkostninger, potentielle gevinster og tab ved dette produkt og hjælpe dig med at sammenligne det med andre produkter. Produkt [Produktets navn] [PRIIP-producentens navn] (hvis relevant) [ISIN eller UPI] [PRIIP-producentens websted] [Ring på [telefonnummer] for yderligere oplysninger] [[Navn på den kompetente myndighed] er ansvarlig for tilsynet med [PRIIP-producentens navn] i forbindelse med dette dokument med central information] (Hvis relevant) [Dette PRIIP er godkendt i [medlemsstatens navn]] (Hvis relevant) [Navnet på investeringsinstituttets administrationsselskab] er godkendt i [medlemsstatens navn] og reguleres af [den kompetente myndigheds identitet] (Hvis relevant) [Navnet på FAIF'en] er godkendt i [medlemsstatens navn] og reguleres af [den kompetente myndigheds identitet] [dato for udarbejdelse af dokumentet med central information] [Advarsel (hvis relevant) Du er ved at købe et produkt, der ikke er enkelt og kan være vanskeligt at forstå] Hvad dette produkt drejer sig om? Type Løbetid Mål Påtænkt detailinvestor [Forsikringsydelser og -omkostninger] Hvilke risici er der, og hvilke afkast kan jeg få? Risiko Beskrivelse af risiko/afkast-profil Indikator Summarisk risikoindikator Skema for den summariske risikoindikator (SRI) og forklaringer, jf. bilag III, herunder om eventuelt maksimalt tab: Kan jeg miste hele den investerede kapital? Løber jeg risiko for at påtage mig yderligere finansielle forpligtelser? Findes der kapitalbeskyttelse mod markedsrisici? Resultater Skemaer og forklaringer i forbindelse med resultatscenarier, jf. bilag V Scenarier Scenarier, herunder hvis relevant, oplysninger om betingelserne for afkast til detailinvestorer eller indbyggede resultatlofter og en erklæring om, at skattelovgivningen i detailinvestorens hjemland kan have indvirkning på den faktiske udbetaling Hvad sker der, hvis [navnet på PRIIP-producenten] ikke er i stand til at foretage udbetalinger? Oplysninger om, hvorvidt der findes en garantiordning, navnet på operatøren af garantiordningen eller investorgarantiordningen, herunder dækkede risici og ikkedækkede risici. Hvilke omkostninger er der? Beskrivelse af oplysninger, der skal medtages om andre distributionsomkostninger Omkostninger over tid Skema og forklaringer i henhold til bilag VII Omkostningernes sammensætning Skema og forklaringer i henhold til bilag VI »Hvor længe bør jeg beholde det, og kan jeg tage penge ud undervejs? Anbefalet investeringsperiode eller minimumsinvesteringsperiode: [x] Oplysninger om, hvorvidt man kan afhænde investeringen før udløb, betingelserne herfor og eventuelle gebyrer og sanktioner. Oplysninger om konsekvenserne af indløsning før udløbet af perioden eller før udløbet af den anbefalede investeringsperiode. Hvordan kan jeg klage? Anden relevant information Hvis relevant en kort beskrivelse af offentliggjorte oplysninger om tidligere resultater

«









BILAG II

I bilag II til delegeret forordning (EU) 2017/653 foretages følgende ændringer:

1) I del 1 foretages følgende ændringer: a) Punkt 2 affattes således: »2. Et PRIIP skal være tilknyttet en MRM-klasse i henhold til følgende tabel:



MRM-klasse VaR-ækvivalent volatilitet (VEV) 1 < 0,5 % 2 ≥ 0,5 % og < 5,0 % 3 ≥ 5,0 % og < 12 % 4 ≥ 12 % og < 20 % 5 ≥ 20 % og < 30 % 6 ≥ 30 % og < 80 % 7 < 80 %« b) Punkt 13 affattes således: »13. VEV fremkommer ved: hvor T er længden på den anbefalede investeringsperiode i år.« c) Punkt 17 affattes således: »17. VEV fremkommer ved: hvor T er længden på den anbefalede investeringsperiode i år. Kun i de tilfælde, hvor produktet sælges eller annulleres inden afslutningen af den anbefalede investeringsperiode ifølge simuleringen, anvendes perioden i år indtil salget eller annulleringen ved beregningen.« d) Punkt 23, litra a), nr. ix), affattes således: »ix) at overføre afkastene til de tre vigtigste egenvektorer, der er beregnet i det tidligere trin, ved at multiplicere NxM-matrixen for afkast, der er fremkommet i nr. v), med Mx3-matrixen for egenvektorer, der er fremkommet i nr. viii)«

2) Under del 3 indsættes følgende som punkt 52a: »52a. Hvis PRIIP-producenten finder, at det summariske risikoindikatortal, der er tildelt efter aggregeringen af markeds- og kreditrisici i overensstemmelse med punkt 52, ikke i tilstrækkelig grad afspejler risici ved PRIIP'et, kan denne PRIIP-producent beslutte at øge dette tal. Beslutningsprocessen for en sådan forøgelse skal dokumenteres.«









BILAG III

I bilag III til delegeret forordning (EU) 2017/653 foretages følgende ændringer:

1) Punkt 1 affattes således: »1. PRIIP-producenter skal anvende nedenstående SRI-præsentation i dokumentet med central information. Det pågældende tal skal være fremhævet som vist, afhængigt af den pågældende SRI for PRIIP'et. «

2) Punkt 3 affattes således: »3. Tidshorisonten for den anbefalede investeringsperiode skal fremgå umiddelbart under den pågældende SRI. Derudover skal der angives en advarsel lige under den pågældende SRI som fastlagt i ovennævnte skema i følgende tilfælde: a) hvis risikoen i forbindelse med det pågældende PRIIP anses for at være markant højere, hvis investeringsperioden er en anden b) hvis et PRIIP anses for at have en væsentlig, relevant likviditetsrisiko, uanset om dette er af kontraktmæssig årsag c) hvis et PRIIP anses for at være ikke-likvidt, uanset om dette er af kontraktmæssig årsag.«

3) følgende indsættes som punkt 6 a: »6 a. For PRIIP'er i kategori 1 som defineret i punkt 4, litra b), i bilag II tilpasses den terminologi, der anvendes i de forklarende beskrivelser, der ledsager SRI'en, hvor det er relevant, således at den afspejler de særlige karakteristika ved PRIIP'et, f.eks. fraværet af et oprindeligt investeringsbeløb.«









BILAG IV

»

BILAG IV

RESULTATSCENARIER

Antal scenarier

1. De resultatscenarier i henhold til denne forordning, som skal angive en række af mulige afkast, er følgende:

a) et fordelagtigt scenarie

b) et moderat scenarie

c) et ufordelagtigt scenarie

d) et stressscenarie.

2. Stressscenariet omfatter særligt ufordelagtige konsekvenser for det PRIIP, som ikke er omfattet af det ufordelagtige scenarie, der er angivet i punkt 1, litra c), i dette bilag. Stressscenariet skal vise mellemliggende perioder i de tilfælde, hvor disse perioder vises i forbindelse med resultatscenarierne under punkt 1, litra a-c), i dette bilag.

3. Et yderligere scenarie for forsikringsbaserede investeringsprodukter tager udgangspunkt i det moderate scenarie i punkt 1, litra b), i dette bilag, hvor resultatet er relevant i forbindelse med investeringens afkast.

4. Minimumsafkastet af investeringen skal også vises uden hensyntagen til den situation, hvor PRIIP-producenten eller den part, der er forpligtet til direkte eller indirekte at foretage relevante betalinger til detailinvestoren, ikke er i stand til at betale.

Beregning af ufordelagtige, moderate og fordelagtige scenarieværdier for den anbefalede investeringsperiode for PRIIP'er i kategori 2

Eksempel 1: PRIIP'er, jf. punkt 1 i bilag VIII, med tilstrækkelige historiske data

5. Følgende regler finder anvendelse på de PRIIP'er, der er omhandlet i punkt 1 i bilag VIII, hvis følgende kriterier på det tidspunkt, hvor beregningen foretages, er opfyldt hvad angår længden af de årlige konsekutive historiske værdier for PRIIP'et:

a) den er over 10

b) den er fem år længere end længden af PRIIP'ets anbefalede investeringsperiode.

6. Hvis den anbefalede investeringsperiode er på fem år eller derunder, beregnes de ufordelagtige, moderate og fordelagtige scenarier over den seneste 10 års periode fra det tidspunkt, hvor beregningen foretages. Hvis den anbefalede investeringsperiode er over fem år, beregnes de ufordelagtige, moderate og fordelagtige scenarier over en tidsperiode, der er lig med den anbefalede investeringsperiode plus fem år fra det tidspunkt, hvor beregningen foretages.

7. Beregningen af ugunstige, moderate og gunstige scenarier skal omfatte følgende trin:

a) inden for den periode, der er angivet i punkt 6 i dette bilag, identifikation af alle overlappende underintervaller, der hver især er lig med længden af den anbefalede investeringsperiode, og som begynder eller slutter i hver af de måneder eller på hver af de værdiansættelsesdatoer for PRIIP'er med en månedlig værdiansættelseshyppighed, som ligger inden for denne periode

b) for PRIIP'er med en anbefalet investeringsperiode på mere end et år, identifikation af alle overlappende underintervaller, der individuelt er lig med eller kortere end længden af den anbefalede investeringsperiode, men lig med eller længere end et år, og som slutter ved udgangen af den periode, der er angivet i punkt 6 i dette bilag

c) for hvert underinterval, der er omhandlet i litra a) og b), beregning af PRIIP'ets resultater i overensstemmelse med følgende: i) baseret på PRIIP'ets resultater i den nøjagtige varighed af hvert underinterval ii) fratrukket alle relevante omkostninger iii) på det grundlag, at eventuelle indkomster fra PRIIP'et til udbetaling er blevet geninvesteret iv) ved at anvende en lineær transformation for at opnå resultatet i underintervaller, der er kortere end den anbefalede investeringsperiode, med henblik på at sikre, at alle underintervaller har sammenlignelig længde

d) rangordne de underintervaller, der er fastlagt i overensstemmelse med litra a), i overensstemmelse med det resultat, der er beregnet i henhold til litra c), med henblik på inden for disse underintervaller at identificere medianintervallet og de bedste underintervaller med hensyn til resultater

e) rangordne de underintervaller, der er fastlagt i overensstemmelse med litra a) og b), i overensstemmelse med det resultat, der er beregnet i henhold til litra c), med henblik på inden for disse underintervaller at identificere det dårligste underinterval med hensyn til resultater.

8. Det ugunstige scenarie skal repræsentere den værste udvikling i PRIIP'ets værdi i overensstemmelse med punkt 7, litra e), i dette bilag.

9. Det moderate scenarie skal repræsentere medianudviklingen i PRIIP'ets værdi i overensstemmelse med punkt 7, litra d), i dette bilag.

10. Det gunstige scenarie skal repræsentere den bedste udvikling i PRIIP'ets værdi i overensstemmelse med punkt 7, litra d), i dette bilag.

11. Scenarierne beregnes mindst en gang om måneden.

Eksempel 2: PRIIP'er, jf. punkt 1 i bilag VIII, uden tilstrækkelige historiske data og med muligheden for at anvende et benchmark

12. For PRIIP'er, der er omhandlet i punkt 1 i bilag VIII, beregnes de ugunstige, moderate og gunstige scenarier som angivet i punkt 6-11 i dette bilag ved hjælp af data fra et benchmark, der skal supplere værdierne for PRIIP'et med fradrag af alle relevante omkostninger, hvis:

a) længden af PRIIP-værdierne ikke opfylder kriterierne i punkt 5 i dette bilag

b) benchmarket er egnet til at estimere resultatscenarier i overensstemmelse med kriterierne i punkt 16 i dette bilag og

c) der findes historiske data for benchmarket, der opfylder kriterierne i punkt 5 i dette bilag.

Hvis oplysningerne om målene for PRIIP'et henviser til et benchmark, anvendes dette, forudsat at betingelserne i første afsnit er opfyldt.

Eksempel 3: PRIIP'er som omhandlet i punkt 1 i bilag VIII, uden tilstrækkelige historiske data og uden benchmark eller med et benchmark uden tilstrækkelige historiske data eller ethvert andet PRIIP i kategori 2

13. For PRIIP'er, der er omhandlet i punkt 1 i bilag VIII, som ikke er omfattet af eksempel 1 eller 2 ovenfor eller af noget andet PRIIP i kategori 2, beregnes de ufordelagtige, moderate og fordelagtige scenarier som angivet i punkt 6-11 i dette bilag ved hjælp af benchmark, der er underlagt Europa-Parlamentets og Rådets forordning (EU) 2016/1011 ( 1 ). Disse benchmark repræsenterer de aktivklasser, som PRIIP'et investerer i, eller de underliggende investeringer, som PRIIP'et er eksponeret for, for at supplere værdierne for PRIIP'et eller det benchmark, der er omhandlet i punkt 12 i dette bilag. Alle aktivklasser, i hvilke PRIIP'et kunne investere mere end 25 % af sine aktiver eller underliggende investeringer, som udgør mere end 25 % af eksponeringen, bør tages i betragtning. Hvis der ikke findes et sådant benchmark, anvendes en passende reference

14. Hvis PRIIP'et investerer i forskellige aktivtyper eller tilbyder eksponering mod forskellige typer underliggende investeringer, og der er identificeret mere end ét benchmark, jf. punkt 13 i dette bilag, beregnes scenarierne ved hjælp af et »sammensat benchmark« under hensyntagen til vægtene af den skønnede investering i hver type aktiver eller underliggende investeringer.

15. For PRIIP'er i kategori 2, for hvilke der ikke findes et passende benchmark eller en passende reference med tilstrækkelige historiske data, som opfylder kriterierne i punkt 5 i dette bilag for PRIIP'et, beregnes resultatscenarierne i overensstemmelse med punkt 21-27 i dette bilag ved hjælp af 15 års historiske afkast for PRIIP'et eller et passende benchmark eller en passende reference.

Eksempel 2 og 3: Anvendelse af passende benchmark eller referencer

16. For at vurdere, om anvendelsen af et bestemt benchmark eller en bestemt reference er hensigtsmæssig til at estimere resultatscenarierne, skal PRIIP-producenterne anvende følgende kriterier, forudsat at disse kriterier er i overensstemmelse med målene for PRIIP'et og den type aktiver, som PRIIP'et investerer i, eller de underliggende investeringer, som PRIIP'et tilbyder eksponering mod, og er relevante for PRIIP'et:

a) risikoafkastprofilen, hvor benchmarket eller referencen og PRIIP'et falder ind under samme kategori, hvad angår SRI eller volatilitet og/eller forventet afkast eller begge

b) det forventede afkast

c) sammensætningen af aktivfordelingen (hvis PRIIP'ets aktivsammensætning afspejler et sammensat indeks, skal benchmark eller referencer med henblik på beregningen af resultatscenarier konsekvent afspejle vægtene i det sammensatte indeks)

d) potentielle aktiver, som PRIIP'et investerer i, i overensstemmelse med investeringspolitikken

e) eksponering mod underliggende aktivklasser

f) geografiske eksponeringer

g) sektoreksponeringer

h) PRIIP'ets indkomstfordeling

i) likviditetsforanstaltninger (f.eks.: daglig handelsvolumen, kursspænd osv.)

j) varighed

k) kreditvurderingskategori

l) volatilitet eller historisk volatilitet eller begge dele.

PRIIP-producenter kan anvende kriterier ud over dem, der er anført i første afsnit, forudsat at de påviser, at disse yderligere kriterier er relevante med hensyn til målene for PRIIP'et og den type aktiver, som PRIIP'et investerer i, eller den type underliggende investeringer, som PRIIP'et tilbyder eksponering mod.

17. PRIIP-producenter skal kunne påvise, at benchmark er i overensstemmelse med målene for PRIIP'et, og dokumentere deres beslutning, herunder også en klar begrundelse for det anvendte benchmark.

Beregning af stressscenariet for PRIIP'er i kategori 2

18. For PRIIP'er i kategori 2 skal beregningen af stressscenariet ske i følgende trin:

a) Bestem et underinterval af længden w, som svarer til følgende intervaller:



1 år > 1 år Dagskurser 21 63 Ugekurser 8 16 Månedskurser 6 12

b) Bestem for hvert underinterval af længden w de historiske lognormale afkast rt, hvor t = t1, t2, …, tw ;

c) Mål volatiliteten baseret på nedenstående formel, idet der startes fra ti = t1 og fortsættes til ti = t–+1 hvor H er antallet af historiske observationer i perioden: Hvor Mw er antallet af observationer i underintervallet, og er gennemsnittet af alle de historiske lognormale afkast i det tilsvarende underinterval.

d) Udled den værdi, som svarer til den 99. percentil for et år og den 95. percentil for de øvrige investeringsperioder, denne værdi svarer til den stressede volatilitet

19. For PRIIP'er i kategori 2 er de forventede værdier ved afslutningen af den anbefalede investeringsperiode for stressscenariet:

Hvor:

a) N er antallet af handelsperioder i den anbefalede investeringsperiode, og hvor de øvrige løbetider er defineret i punkt 12 i bilag II.

b) z α er en passende valgt værdi for PRIIP'et ved den ekstreme percentil, som svarer til 1 % for et år og til 5 % for de øvrige investeringsperioder.

20. Den viste stressscenarieværdi må ikke være bedre end værdien af det ufordelagtige scenarie.

Beregning af scenarieværdier for den anbefalede investeringsperiode for visse PRIIP'er i kategori 1, PRIIP'er i kategori 3 og PRIIP'er i kategori 4

21. Det fordelagtige scenarie skal være værdien af PRIIP'et ved den 90. percentil af en skønnet fordeling af resultater i løbet af den anbefalede investeringsperiode med fradrag af alle relevante omkostninger.

22. Det moderate scenarie skal være værdien af PRIIP'et ved den 50. percentil af en skønnet fordeling af resultater i løbet af den anbefalede investeringsperiode med fradrag af alle relevante omkostninger.

23. Det ufordelagtige scenarie skal være værdien af PRIIP'et ved den 10. percentil af en skønnet fordeling af resultater i løbet af den anbefalede investeringsperiode med fradrag af alle relevante omkostninger.

24. Hvis PRIIP-producenten mener, at der er væsentlig risiko for, at disse scenarier kan give detailinvestorer uhensigtsmæssige forventninger til det mulige afkast, de kan modtage, kan de anvende lavere percentiler end dem, der er angivet i punkt 21, 22 og 23 i dette bilag.

25. For PRIIP'er i kategori 3 skal metoden til beregning af den skønnede fordeling af PRIIP'ets resultater i den anbefalede investeringsperiode være identisk med metoden i punkt 19-23 i bilag II. Det forventede afkast for hvert aktiv skal imidlertid være det afkast, der observeres i løbet af perioden, beregnet uden at diskontere den forventede indtjening ved hjælp af den forventede risikofrie diskonteringsfaktor.

26. For PRIIP'er i kategori 3 foretages følgende justeringer ved beregning af stressscenariet sammenlignet med beregningen for PRIIP'er i kategori 2:

a) Udled stressvolatilitet baseret på den metode, der er defineret i punkt 18, litra a) b) og c), i dette bilag

b) Omskaler historiske afkast rt, baseret på nedenstående formel:

c) Foretag bootstrapping på som beskrevet i punkt 22 i bilag II

d) Beregn afkastet for hver kontrakt ved at lægge afkastene fra de valgte perioder sammen og korrigere disse afkast for at sikre, at det forventede afkast, der er fremkommet på baggrund af den simulerede afkastfordeling, er som følger: hvor E*[] er det nye simulerede gennemsnit.

27. For PRIIP'er i kategori 3 er stressscenariet den pågældende PRIIP's værdi ved den ekstreme zα percentil, som defineret i punkt 19 i dette bilag, af den simulerede distribution i henhold til punkt 26 i dette bilag.

28. I forbindelse med PRIIP'er i kategori 4 anvendes metoden i punkt 27 i bilag II, hvad angår de faktorer, der ikke observeres i markedet, om nødvendigt kombineret med metoden for PRIIP'er i kategori 3. De relevante metoder for PRIIP'er i kategori 2, der er fastlagt i punkt 5-20 i dette bilag, og de relevante metoder for PRIIP'er i kategori 3, der er fastlagt i punkt 21-27 i dette bilag, anvendes på det pågældende PRIIP's relevante komponenter i de tilfælde, hvor det pågældende PRIIP indeholder en kombination af forskellige komponenter. Resultatscenarierne skal være et vægtet gennemsnit af de relevante komponenter. Der skal tages højde for produktegenskaber og kapitalgarantier ved resultatberegningerne.

29. For PRIIP'er i kategori 1, som defineret i punkt 4, litra a) i bilag II, og PRIIP'er i kategori 1, som defineret i punkt 4, litra b), i bilag II, som ikke handles på et reguleret marked eller på et marked i et tredjeland, der anses for at svare til et reguleret marked i overensstemmelse med artikel 28 i forordning (EU) 600/2014, beregnes resultatscenarierne i overensstemmelse med punkt 21-27 i dette bilag.

Beregning af scenarieværdier for den anbefalede investeringsperiode for andre typer PRIIP'er i kategori 1

30. For PRIIP'er i kategori 1, som er futures, call options og put options, og som handles på et reguleret marked eller på et marked i et tredjeland, der anses for at svare til et reguleret marked i overensstemmelse med artikel 28 i forordning (EU) 600/2014, vises resultatscenarierne i form af afkaststrukturgrafer. Der skal angives en graf, der viser resultatet for alle scenarier for de forskellige niveauer af den underliggende værdi. Grafens horisontale akse skal vise de forskellige mulige kurser for den underliggende værdi, og den vertikale akse skal vise overskuddet eller tabet ved de forskellige kurser for den underliggende værdi. For hver kurs på den underliggende værdi skal grafen vise det resulterende overskud eller tab og den kurs for den underliggende værdi, ved hvilken overskuddet eller tabet er nul.

31. For PRIIP'er i kategori 1, som defineret i punkt 4, litra c), i bilag II, angives et rimeligt og konservativt bedste skøn over de forventede værdier for de resultatscenarier, der er fastlagt i punkt 1, litra a), b) og c), i dette bilag, ved afslutningen af den anbefalede investeringsperiode.

De valgte og viste scenarier skal være i overensstemmelse med og supplere de øvrige oplysninger i dokumentet med central information, inklusive den pågældende PRIIP's generelle risikoprofil. PRIIP-producenten skal sikre overensstemmelse mellem scenarierne og interne produktforvaltningskonklusioner, inklusive blandt andet eventuelle stress-test, der er foretaget af PRIIP-producenten på den pågældende PRIIP, samt data og analyser, der indgår i udarbejdelsen af de øvrige oplysninger i dokumentet med central information.

Scenarierne vælges, så der gives en afbalanceret præsentation af de mulige resultater for PRIIP'et under både fordelagtige og ufordelagtige betingelser, men der vises kun scenarier, der med rimelighed kan forventes. Scenarierne må ikke vælges på en sådan måde, at fordelagtige resultater fremhæves på bekostning af ufordelagtige resultater.

Beregning af scenarieværdier for mellemliggende investeringsperioder

32. For PRIIP'er med en anbefalet investeringsperiode på mellem et og 10 år vises resultatet ved to forskellige investeringsperioder: ved afslutningen af det første år og ved afslutningen af den anbefalede investeringsperiode.

33. For PRIIP'er med en anbefalet investeringsperiode på 10 år eller mere vises resultatet ved tre investeringsperioder: ved afslutningen af det første år, efter halvdelen af den anbefalede investeringsperiode rundet op til afslutningen af det nærmeste år og ved afslutningen af den anbefalede investeringsperiode.

34. For PRIIP'er med en anbefalet investeringsperiode på et år eller mindre vises ingen resultatscenarier for mellemliggende investeringsperioder.

35. For PRIIP'er i kategori 2 beregnes de værdier, der skal vises for de mellemliggende perioder for de ufordelagtige, moderate og fordelagtige scenarier, i overensstemmelse med punkt 5-14 i dette bilag ved anvendelse af den tidsperiode, der er angivet i punkt 6, men på grundlag af de resultater, der er opnået i den mellemliggende investeringsperiode.

36. For PRIIP'er i kategori 2 beregnes de værdier, der skal vises for de mellemliggende perioder for stressscenariet, ved hjælp af formlerne i punkt 18 og 19 i dette bilag, hvor N er defineret som antallet af handelsperioder fra startdatoen til afslutningen af den mellemliggende periode. Punkt 20 i dette bilag finder også anvendelse på mellemliggende perioder.

37. For PRIIP'er som omhandlet i punkt 15 og 29 i dette bilag og PRIIP'er i kategori 3 og kategori 4, medmindre punkt 38 i dette bilag finder anvendelse, skønnes de scenarieværdier, der skal vises for den mellemliggende periode, af PRIIP-producenten på en måde, der svarer til skønnet ved afslutningen af den anbefalede investeringsperiode.

38. For PRIIP'er i kategori 1, som er futures, call options og put options, og som handles på et reguleret marked eller på et marked i et tredjeland, der anses for at svare til et reguleret marked i overensstemmelse med artikel 28 i forordning (EU) 600/2014, eller for PRIIP'er omhandlet i punkt 90, litra d), i bilag VI, vises resultatscenarierne kun i form af den anbefalede investeringsperiode.

Generelle krav

39. Resultatscenarierne for den pågældende PRIIP beregnes eksklusive alle relevante omkostninger i overensstemmelse med bilag VI for det pågældende scenarie og den pågældende investeringsperiode.

40. Resultatscenarier beregnes ved hjælp af beløb, der er i overensstemmelse med de beløb, der anvendes til beregning af omkostninger, jf. punkt 90 og 91 i bilag VI.

41. For de PRIIP'er, der er terminskontrakter, futures, differencekontrakter eller swaps, beregnes resultatscenarier ud fra den antagelse, at det beløb, der er angivet i punkt 40, er den nominelle værdi.

42. Resultatscenarier angives i monetære enheder. Tallene afrundes automatisk til nærmeste 10 EUR eller til den relevante valuta, medmindre der er særlige udbetalingsbetingelser, således at det kan være misvisende at afrunde tallene til nærmeste 10 EUR, i hvilket tilfælde PRIIP-producenten kan angive tal til nærmeste euro. Med forbehold af punkt 7 i dette bilag skal de monetære angivelser vise summen af de beløb, som detailinvestoren ville have modtaget (fratrukket omkostninger) i løbet af investeringsperioden, herunder:

a) de betalinger, der forfalder ved slutningen af investeringsperioden, inklusive den tilbagebetalte kapital

b) kuponrente eller andre beløb, der er modtaget inden slutningen af investeringsperioden, uden antagelse af geninvestering af disse beløb.

43. For de PRIIP'er, der er terminskontrakter, futures, differencekontrakter eller swaps, viser resultatscenarier i monetærer enheder overskuddet eller tabet fra den pågældende investeringsperiode.

44. Resultatscenarierne angives også i procent som det gennemsnitlige årlige afkast på investeringen. Dette tal beregnes med nettoresultatet som tælleren og det oprindelige investeringsbeløb eller den betalte kurs som nævneren i overensstemmelse med følgende formel:

(scenarieværdi/den oprindelige investering)^(1/T) – 1, if T > 1. hvor T er længden af investeringsperioden udtrykt i år.

45. For anbefalede investeringsperioder på under et år skal resultatscenarier udtrykt i procent afspejle det forventede afkast i denne periode, ikke på årsbasis.

46. For de PRIIP'er, der er terminskontrakter, futures, differencekontrakter eller swaps, skal procentafkastet beregnes ved hjælp af kontraktens nominelle værdi, og der skal tilføjes en fodnote med en forklaring af beregningen. Formlen for beregning er følgende:

(Nettooverskud eller -tab/nominelt beløb) ^ (1/T) – 1, hvis T > 1.

Fodnoten skal angive, at det potentielle afkast beregnes som en procentdel af det nominelle beløb.

47. I forbindelse med forsikringsbaserede investeringsprodukter gælder foruden de ovennævnte metoder inklusive de under punkt 28 i dette bilag nævnte, følgende ved beregning af resultatscenarierne for investeringen:

a) der skal tages højde for fremtidig andel i overskuddet

b) antagelser om fremtidig andel i overskuddet skal være i overensstemmelse med antagelsen om de årlige afkastgrader på de underliggende aktiver

c) antagelser om, hvordan fremtidige overskud fordeles mellem PRIIP-producenten og detailinvestoren og andre antagelser om fremtidig overskudsdeling skal være realistiske og i overensstemmelse med PRIIP-producentens nuværende forretningspraksis og forretningsstrategi. Hvis der er tilstrækkelig dokumentation for, at virksomheden vil ændre sin praksis eller strategi, skal antagelserne om fremtidig overskudsdeling stemme overens med den ændrede praksis eller strategi. For livsforsikringsselskaber inden for rammerne af direktiv 2009/138/EF skal de pågældende antagelser være i overensstemmelse med antagelserne om fremtidige ledelseshandlinger anvendt til værdiansættelse af forsikringsmæssige hensættelser i Solvens II-regnskabet

d) hvis en af resultatkomponenterne vedrører overskudsdeling, der udbetales på skønsmæssig basis, må denne komponent kun antages i de fordelagtige resultatscenarier:

e) resultatscenarierne beregnes på baggrund af de investeringsbeløb, der er angivet i punkt 40 i dette bilag.

«









BILAG V

»

BILAG V

METODE TIL PRÆSENTATION AF RESULTATSCENARIER

DEL 1

Generelle præsentationsspecifikationer

1. Resultatscenarierne skal præsenteres på en måde, som er præcis, fair, klar og ikke misvisende, og som må forventes at blive forstået af gennemsnitsdetailinvestoren.

2. I alle tilfælde medtages følgende forklarende beskrivelser fra del 2 i dette bilag:

a) rubrik A

b) rubrik B, som skal fremstå tydeligt over tabellen eller grafen for resultatscenariet.

3. For alle PRIIP'er undtagen PRIIP'er i kategori 1, der er omhandlet i punkt 30 i bilag IV:

a) rubrik C i del 2 i dette bilag skal fremstå tydeligt over tabellen over resultatscenariet,

b) oplysninger om minimumsinvesteringsafkastet skal angives i tabellen over resultatscenarier, og hvor det er relevant skal rubrik G i del 2 i dette bilag medtages. Hvis der garanteres et minimumsafkast, skal minimumsafkastet angives i pengebeløb for de investeringsperioder, for hvilke garantien gælder. Hvis der ikke garanteres noget minimumsafkast, eller hvis garantien kun gælder for nogle, men ikke alle investeringsperioder, skal der tilføjes en forklaring på de relevante investeringsperioder, hvoraf det fremgår, at detailinvestorer kan miste hele eller dele af det investerede beløb, eller, hvor det er relevant, at detailinvestorer kan tabe mere end deres investering, jf. del 3 i dette bilag.

4. Hvis der vises et stressscenarie, skal der tilføjes en forklaring i rubrik D i del 2 i dette bilag.

5. For PRIIP'er i kategori 2, bortset fra dem, der er omhandlet i punkt 15 i bilag IV, skal der medtages forklarende beskrivelser på de ufordelagtige, moderate og fordelagtige scenarier ved hjælp af rubrik E i del 2 i dette bilag.

6. For PRIIP'er i kategori 1, bortset fra dem, der er omhandlet i punkt 30 i bilag IV, PRIIP'er i kategori 2, der er omhandlet i punkt 15 i bilag IV, PRIIP'er i kategori 3 og PRIIP'er i kategori 4, skal der medtages en kort redegørelse for de viste scenarier på højst 300 tegn affattet på almindeligt sprog.

7. Rubrik H, I, J og K i del 2 i dette bilag skal også medtages i tilfælde af PRIIP'er i kategori 1, jf. punkt 30 i bilag IV.

8. Mellemliggende investeringsperioder anføres i overensstemmelse med punkt 32, 33 og 34 i bilag IV. Interimsperioderne kan variere afhængigt af længden af den anbefalede investeringsperiode.

9. For PRIIP'er, der ikke viser resultatscenarier for mellemliggende investeringsperioder, skal forklaringen i rubrik F i del 2 i dette bilag medtages, hvor det er relevant.

10. Medmindre andet er angivet, skal PRIIP-producenter for alle PRIIP'er undtagen PRIIP'er i kategori 1, der er omhandlet i punkt 30 i bilag IV, anvende skemaerne i del 3 i dette bilag til at præsentere resultatscenarierne, alt efter om det er et enkeltinvesterings- eller et præmie-PRIIP, et normal udbetalings- eller præmie-PRIIP eller et PRIIP som omhandlet i punkt 76c i bilag VI.

11. Udtrykket »exit« anvendes i tabellen over resultatscenarier til at repræsentere investeringens afslutning, medmindre dette udtryk kan være vildledende for bestemte typer PRIIP'er, i hvilket tilfælde der kan anvendes et alternativt udtryk som f.eks. »lukning« eller »tilbagekøb«.

12. For PRIIP'er i kategori 1, som defineret i punkt 4, litra b), i bilag II, tilpasses den terminologi, der anvendes, hvor det er relevant, således at den afspejler de særlige karakteristika ved PRIIP'et, f.eks. for at henvise til PRIIP'ets nominelle beløb.

13. For forsikringsbaserede investeringsprodukter er der medtaget yderligere rækker hvad angår den biometriske risikopræmie og et scenarie for forsikringsydelser som illustreret i skema A og B i del 3 i dette bilag. Afkast i forbindelse med dette scenarie vises kun udtrykt i monetære beløb.

14. For PRIIP'er, der omfatter regelmæssige betalinger eller præmier, skal skemaerne også indeholde oplysninger om det akkumulerede investeringsbeløb og, hvor det er relevant, den akkumulerede biometriske risikopræmie, jf. skema B i del 3 i dette bilag.

15. For PRIIP'er, som er beregnet på, at de beholdes i hele deres levetid, kan den anbefalede investeringsperiode, der er angivet i resultatscenarierne, indikere, at PRIIP'et er beregnet på at blive beholdt i hele levetiden, og indeholde oplysninger om det antal år, der er blevet anvendt som eksempel ved beregningen.

16. For PRIIP'er, der er efterbetalte annuiteter eller andre PRIIP'er, som kun har til formål at udbetale ved den forsikrede begivenheds indtræden, skal tabellen over resultatscenarier afspejle følgende, alt efter hvad der er relevant:

a) overlevelsesscenarierne i den anbefalede investeringsperiode skal afspejle det akkumulerede beløb for betalinger til detailinvestoren

b) hvis der medtages mellemliggende overlevelsesscenarier, skal disse afspejle tilbagekøbsværdierne og det akkumulerede beløb for betalinger til detailinvestoren på det pågældende tidspunkt

c) scenarierne for forsikringsbegivenheden, f.eks. ved dødsfald, skal vise det faste beløb, som modtagerne har fået på det pågældende tidspunkt.

17. Hvis PRIIP'et sælges eller annulleres inden afslutningen af den anbefalede investeringsperiode i henhold til simuleringen, justeres præsentationen af resultatscenarierne i overensstemmelse hermed, jf. skema C i del 3 i dette bilag, og forklarende noter tilføjes på en sådan måde, at det er klart, om et bestemt scenarie omfatter et førtidigt salg eller en annullering, og at der ikke er anvendt nogen antagelse om reinvestering. I scenarier, hvor PRIIP'et automatisk sælges eller annulleres, vises tallene i kolonnen »I tilfælde af exit ved salg eller ved udløb« i skema C i del 3 i dette bilag. De angivne tidsperioder for de mellemliggende investeringsperioder skal være de samme for de forskellige resultatscenarier og skal baseres på den anbefalede investeringsperiode, hvis PRIIP'et ikke sælges, hvilket forventes at være i overensstemmelse med dets udløb. Tal for mellemliggende investeringsperioder vises kun for scenarier, hvor PRIIP'et endnu ikke er blevet solgt eller annulleret før eller ved udgangen af den mellemliggende investeringsperiode, og skal omfatte eventuelle exitomkostninger, der gælder på det pågældende tidspunkt. Hvis PRIIP'et ville være blevet solgt før eller ved udgangen af den mellemliggende investeringsperiode baseret på simuleringen, vises der ikke tal for den pågældende tidsperiode.

DEL 2

Foreskreven beskrivende tekst i rubrikker

[Rubrik A] De viste tal inkluderer alle omkostninger ved selve produktet, (hvis relevant), [men inkluderer måske ikke alle de omkostninger, som du betaler til din rådgiver eller forening/og inkluderer omkostningerne til din rådgiver eller forening]. Der tages ikke højde for dine personlige skatteforhold, som også kan have betydning for, hvor meget du får tilbage.

[Rubrik B] Det, du får ud af dette produkt, afhænger af de fremtidige markedsresultater. Den fremtidige markedsudvikling er usikker og kan ikke forudsiges præcist.

[Rubrik C] [De viste ufordelagtige, moderate og fordelagtige scenarier er fiktive under anvendelse af de værst tænkelige, de gennemsnitlige og de bedste resultater for [produktet/et passende benchmark] inden for de seneste [x] år.] (For PRIIP'er i kategori 2, bortset fra dem, der er omhandlet i punkt 15 i bilag IV) [De viste scenarier er fiktive og er baseret på tidligere resultater og på visse antagelser] (for andre typer PRIIP'er). Markederne kan udvikle sig meget forskelligt i fremtiden.

[Rubrik D] Stressscenariet viser, hvad du kan få tilbage under ekstreme markedsforhold.

[Rubrik E] Denne type scenarie opstod for en investering [tilføj reference til benchmark, hvis det er relevant] mellem [indsæt datoer udtrykt i år].

[Rubrik E] Dette produkt kan ikke [uden videre] indløses. Ved exit af investeringen før tiden i forhold til den anbefalede investeringsperiode [har du ikke nogen garanti] (hvis der kun er en garanti i forbindelse med den anbefalede investeringsperiode), [og] [[vil/kan] du skulle betale ekstra omkostninger] (hvis der er exitomkostninger).

[Rubrik G] Afkast er kun garanteret, hvis du [beskriv relevante betingelser eller henvis til, hvor disse betingelser er beskrevet i dokumentet med central information, som f.eks. de beskrivende forklaringer, der gives i overensstemmelse med bilag III].

[Rubrik H] Denne graf illustrerer, hvordan din investering kan udvikle sig. Du kan sammenligne den med afkastgraferne for andre derivater.

[Rubrik I] Den viste graf angiver omfanget af mulige resultater og er ikke en præcis indikation af, hvad du får tilbage. Hvad du får, vil variere og afhænge af udviklingen i den underliggende værdi. Grafen viser, hvad overskuddet eller tabet for produktet vil være for hver enkelt af de underliggende værdier. Den horisontale akse viser de forskellige kursmuligheder for den underliggende værdi ved udløbsdatoen, og den vertikale akse viser overskuddet eller tabet.

[Rubrik J] Hvis du køber dette produkt, forventer du, at den underliggende kurs vil [stige/falde].

[Rubrik K] Dit maksimale tab vil være, at du taber hele din investering (den indbetalte præmie).

DEL 3

Skemaer

Skema A: Enkeltinvestering eller indbetalt engangspræmie.







Anbefalet investeringsperiode: [] Eksempel på investering: [10 000 EUR] (Hvis relevant) Forsikringspræmie: [pengebeløb] Ved [exit] efter 1 år Ved [exit] efter [] Ved [exit] efter (hvis relevant) (hvis relevant) [den anbefalede investeringsperiode] [Overlevelses]scenarier Minimum [Pengebeløb] eller [Der er ikke noget garanteret minimumsafkast [i tilfælde af [exit] inden [... år/måneder/dage]] (alt efter hvad der er relevant) . Du risikerer at miste en del af eller hele din investering [eller er nødt til at foretage yderligere betalinger for at dække tab] (alt efter hvad der er relevant)] Stress Hvad du eventuelt får tilbage efter omkostninger [] EUR [] EUR [] EUR Gennemsnitligt afkast hvert år [] % [] % [] % Ufordelagtig Hvad du eventuelt får tilbage efter omkostninger [] EUR [] EUR [] EUR Gennemsnitligt afkast hvert år [] % [] % [] % Moderat Hvad du eventuelt får tilbage efter omkostninger [] EUR [] EUR [] EUR Gennemsnitligt afkast hvert år [] % [] % [] % Fordelagtig Hvad du eventuelt får tilbage efter omkostninger [] EUR [] EUR [] EUR Gennemsnitligt afkast hvert år [] % [] % [] % (Hvis relevant) Scenarie[ved dødsfald] [Forsikret begivenhed] Hvad dine arvinger eventuelt får tilbage efter omkostninger [] EUR [] EUR [] EUR

Skema B: Normale investeringer eller indbetalte præmier







Anbefalet investeringsperiode: [] Eksempel på investering: [1 000 EUR] pr. år (Hvis relevant) Forsikringspræmie: [pengebeløb] pr. år Ved [exit] efter 1 år Ved [exit] efter [] Ved [exit] efter (hvis relevant) (hvis relevant) [den anbefalede investeringsperiode] [Overlevelses]scenarier Minimum [Pengebeløb] eller [Der er ikke noget garanteret minimumsafkast [i tilfælde af [exit] inden [... år/måneder/dage]] (alt efter hvad der er relevant) . Du risikerer at miste en del af eller hele din investering [eller er nødt til at foretage yderligere betalinger for at dække tab] (alt efter hvad der er relevant)] Stress Hvad du eventuelt får tilbage efter omkostninger [] EUR [] EUR [] EUR Gennemsnitligt afkast hvert år [] % [] % [] % Ufordelagtig Hvad du eventuelt får tilbage efter omkostninger [] EUR [] EUR [] EUR Gennemsnitligt afkast hvert år [] % [] % []% Moderat Hvad du eventuelt får tilbage efter omkostninger [] EUR [] EUR [] EUR Gennemsnitligt afkast hvert år [] % []% [] % Fordelagtig Hvad du eventuelt får tilbage efter omkostninger [] EUR [] EUR [] EUR Gennemsnitligt afkast hvert år [] % [] % [] % Investeret beløb over tid [] EUR [] EUR [] EUR (Hvis relevant) Scenarie[ved dødsfald] [Forsikret begivenhed] Hvad dine arvinger eventuelt får tilbage efter omkostninger [] EUR [] EUR [] EUR Forsikringspræmie afholdt over tid [] EUR [] EUR [] EUR

Skema C: PRIIP'er omhandlet i punkt 76c i bilag VI (autocallables)







Anbefalet investeringsperiode: Indtil produktet sælges eller forfalder Dette kan være forskelligt i hvert scenarie og er angivet i tabellen. Eksempel på investering: [10 000 EUR] Ved [exit] efter 1 år Ved [exit] efter [] I tilfælde af [exit] ved salg eller udløb (hvis relevant) (hvis relevant) Scenarier Minimum [Pengebeløb] eller [Der er ikke noget garanteret minimumsafkast [i tilfælde af [exit] inden [... år/måneder/dage]] (alt efter hvad der er relevant) . Du risikerer at miste en del af eller hele din investering [eller er nødt til at foretage yderligere betalinger for at dække tab] (alt efter hvad der er relevant)] Stress Hvad du eventuelt får tilbage efter omkostninger [] EUR [] EUR [] EUR (produkt afsluttes efter []) Gennemsnitligt afkast hvert år [] % [] % [] % Ufordelagtig Hvad du eventuelt får tilbage efter omkostninger [] EUR [] EUR [] EUR (produkt afsluttes efter []) Gennemsnitligt afkast hvert år [] % [] % [] % Moderat Hvad du eventuelt får tilbage efter omkostninger [] EUR [] EUR [] EUR (produkt afsluttes efter []) Gennemsnitligt afkast hvert år [] % [] % [] % Fordelagtig Hvad du eventuelt får tilbage efter omkostninger [] EUR [] EUR [] EUR (produkt afsluttes efter []) Gennemsnitligt afkast hvert år [] % [] % [] %

«









BILAG VI

I bilag VI til delegeret forordning (EU) 2017/653 foretages følgende ændringer:

1) Stk. 3, litra a), affattes således: »a) distributionsgebyr, for så vidt at beløbet kendes af investeringsinstituttets administrationsselskab eller FAIF'en Hvis det faktiske beløb ikke kendes af investeringsinstituttets administrationsselskab eller FAIF'en, angives de maksimalt mulige og kendte distributionsomkostninger for det pågældende PRIIP«

2) I punkt 5 foretages følgende ændringer: a) Litra a), nr. i), affattes således: »i) Investeringsinstituttets administrationsselskab eller FAIF'en«. b) Litra g) affattes således: »g) eventuelle distributions- og markedsføringsomkostninger, for så vidt at beløbet kendes af investeringsinstituttets administrationsselskab eller FAIF'en Hvis det faktiske beløb ikke kendes af investeringsinstituttets administrationsselskab eller FAIF'en, angives de maksimalt mulige og kendte distributionsomkostninger for det pågældende PRIIP« c) Litra j) og k) affattes således: »j) betalinger til tredjeparter vedrørende nødvendige omkostninger opstået i forbindelse med erhvervelse eller salg af aktiver i fondens portefølje (inklusive transaktionsomkostninger i henhold til punkt 7 til 23c i dette bilag) k) værdier af varer eller tjenesteydelser, der er modtaget af investeringsinstituttets administrationsselskab eller FAIF'en eller enhver tilknyttet person, til gengæld for indbringelse af handelsordre« d) Litra l), nr. i), affattes således: »i) hvis den underliggende værdi er et investeringsinstitut eller en AIF, anvendes tallet for den senest tilgængelige summariske omkostningsindikator, om nødvendigt justeret for at vise det faktisk afholdte distributionsgebyr dette tal baseres enten på det tal, som offentliggøres af investeringsinstituttet eller AIF'en, eller investeringsinstituttets administrationsselskab eller FAIF'en, eller på et tal, der er beregnet af en pålidelig tredjepartskilde, hvis dette tal er mere aktuelt end det offentliggjorte tal« e) Litra m), punkt i), affattes således: »i) den senest tilgængelige summariske omkostningsindikator for det underliggende PRIIP skal indgå i beregningen og, om nødvendigt, justeres for at vise det faktiske oprettelsesgebyr«. f) Litra q) affattes således: »q) implicitte omkostninger afholdt af strukturerede investeringsfonde, til hvilke der henvises i afsnit II i dette bilag og særlig punkt 36 til 46 i dette bilag«

3) Stk. 6, litra a), affattes således: »a) et resultatafhængigt gebyr, der udbetales til investeringsinstituttets administrationsselskab eller FAIF'en eller til en investeringsrådgiver, inklusive resultatgebyrer i henhold til punkt 24 i dette bilag«

4) Punkt 7 og 8 affattes således: »7. Transaktionsomkostninger beregnes på årsbasis på baggrund af det pågældende PRIIP's gennemsnitlige afholdte transaktionsomkostninger i de tre foregående år, for hvilke gennemsnittet beregnes på grundlag af alle transaktioner. Hvis det pågældende PRIIP har været aktivt i mindre end tre år, skal transaktionsomkostningerne beregnes i henhold til den fastlagte metode i punkt 21, 22 og 23 i dette bilag. 8. De samlede transaktionsomkostninger for et PRIIP beregnes som summen af transaktionsomkostninger, der er beregnet i overensstemmelse med punkt 8a til 23a i dette bilag, i det pågældende PRIIP's primære valuta for alle individuelle transaktioner, der er foretaget af det pågældende PRIIP i den angivne periode. Denne sum omregnes til en procentdel ved at dividere med det pågældende PRIIP's gennemsnitlige nettoaktiver i samme periode.«

5) Følgende indsættes som punkt 8a: »8 a. Der skal, jf. punkt 11a i dette bilag, oplyses om et minimum af eksplicitte transaktionsomkostninger.«

6) Punkt 10 affattes således: »10. Skøn over transaktionsomkostninger i henhold til den nedenfor beskrevne metode i punkt 19 og 20 i dette bilag skal anvendes i forbindelse med investeringer i andre instrumenter eller aktiver. Transaktionsomkostninger i forbindelse med ikke-finansielle aktiver beregnes i overensstemmelse med punkt 20a i dette bilag.«

7) I punkt 11 tilføjes følgende som litra c): »c) Anti-dilution-beløbet tages kun i betragtning, hvis beløbet ikke tager hensyn til de samlede transaktionsomkostninger, der ligger under de eksplicitte transaktionsomkostninger.«

8) Som punkt 11a og 11b indsættes: »11 a. Eksplicitte omkostninger omfatter omkostninger og gebyrer, som PRIIP'et har pådraget sig, og som betales af detailinvestorernes finansielle investeringer i PRIIP'et med henblik på at erhverve eller afhænde PRIIP'ets underliggende aktiver, f.eks. men ikke begrænset til, provisioner betalt til mæglere eller andre formidlere, stempel- eller markedsafgifter, kontrakt- og gennemførelsesgebyrer for OTC-derivater, hvor det er relevant. 11b. De aggregerede eksplicitte omkostninger beregnes som summen af sådanne omkostninger, der er påløbet i forbindelse med alle PRIIP'ets transaktioner i løbet af de foregående tre år. Denne sum omregnes til en procentdel ved at dividere med det pågældende PRIIP's gennemsnitlige nettoaktiver i samme periode. Det mindstebeløb for de eksplicitte omkostninger, som skal oplyses, beregnes på årsbasis på baggrund af det pågældende PRIIP's gennemsnitlige afholdte eksplicitte omkostninger i de tre foregående år, for hvilke gennemsnittet beregnes på grundlag af alle transaktioner.«

9) punkt 14 og 15 affattes således: »14. Ankomstkursen defineres som markedets middelkurs for investeringen på det tidspunkt, hvor afviklingsordren sendes til en anden person. For ordrer, der ikke effektueres på den dag, hvor de oprindeligt blev fremsendt til en anden person, defineres ankomstkursen som investeringens åbningskurs på dagen for transaktionen eller den foregående lukkekurs, hvis åbningskursen ikke er tilgængelig. I tilfælde, hvor kursen ikke er tilgængelig på det tidspunkt, hvor ordren til effektuering fremsendes til en anden person, defineres ankomstkursen som den senest tilgængelige kurs, eller hvis en aktuel kurs ikke er tilgængelig, kan der anvendes en uafhængig kurs eller, hvor oplysninger om en berettiget uafhængig kurs ikke er tilgængelige, åbningskursen på dagen for transaktionen eller den foregående lukkekurs, hvis åbningskursen ikke er tilgængelig.« Hvis ordren effektueres, uden at den sendes til en anden person, defineres ankomstkursen som markedets middelkurs for investeringen på det tidspunkt, hvor transaktionen blev effektueret. 15. I de tilfælde, hvor der ikke findes oplysninger om det tidspunkt, på hvilket ordren om effektuering blev fremsendt til en anden person (eller ikke findes med tilstrækkelig sikkerhed), eller hvor der ikke findes oplysninger om kursen på dette tidspunkt, kan en berettiget uafhængig kurs anvendes som ankomstkurs, eller hvor der ikke findes oplysninger om en berettiget uafhængig kurs, kan åbningskursen for investeringen på dagen for transaktionen eller den foregående lukkekurs, hvis åbningskursen ikke er tilgængelig, anvendes.«

10) Punkt 18 affattes således: »18. Ved beregning af omkostninger vedrørende ordrer, som oprindeligt er placeret på en auktion, beregnes ankomstkursen som middelkursen umiddelbart inden auktionen. Ved beregning af omkostningerne i forbindelse med ordrer, der udføres på et forud fastsat tidspunkt, beregnes ankomstkursen på det forudbestemte tidspunkt, også selv om ordren er blevet fremsendt til udførelse inden dette tidspunkt.«

11) Efter punkt 18 indsættes følgende overskrift og punkt 18a: »Transaktioner gennemført på OTC-basis (over-the-counter) 18a. Uanset punkt 12-16 i dette bilag for transaktioner, der udføres på OTC-basis, beregnes de faktiske transaktionsomkostninger på følgende måde: a) hvis en transaktion gennemføres, efter at der er indhentet købs- og salgskurser fra mere end én potentiel modpart, bestemmes ankomstkursen som: i) middelkursen mellem den bedste købskurs og den bedste salgskurs, hvis den bedste købskurs ligger under den bedste salgskurs ii) den bedste købskurs i tilfælde af et salg eller den bedste salgskurs i tilfælde af et køb, hvis den bedste købskurs ligger over den bedste salgskurs b) hvis en transaktion gennemføres, uden at der er opnået både købs- og salgskurser, beregnes transaktionsomkostningerne ved at gange antallet af handlede enheder med halvdelen af værdien af spændet mellem instrumentets købs- og salgskurs, og værdien af dette spænd beregnes på følgende grundlag: i) baseret på en blanding af aktuelle købs- og salgskurser på markedet, hvis sådanne findes ii) hvis der ikke foreligger aktuelle købs- og salgskurser på markedet, skal de indhentes ved hjælp af spænd enten fra: — tidligere transaktioner i aktiver med lignende karakteristika (varighed, udløb, kuponrente, call-/put-evne) og likviditet ved hjælp af transaktioner, der tidligere blev gennemført af PRIIP-producenten eller — data verificeret af en uafhængig tredjepart eller en værdiansættelse af aktiver foretaget af en uafhængig tredjepart.«

12) Følgende indsættes som punkt 20 a: »20 a. Ved beregning af omkostningerne i forbindelse med ikke-finansielle aktiver beregnes transaktionsomkostningerne som summen af de faktiske omkostninger, der er direkte forbundet med transaktionen, herunder alle gebyrer, provisioner, skatter og andre betalinger (såsom anti-dilution-opkrævninger), hvis disse aktiver hidrører fra PRIIP'ets aktiver. I tilfælde af afskrivning af omkostninger over en periode, der er angivet i forbindelse med regnskabspraksis for PRIIP'et, skal de faktiske omkostninger svare til de omkostningsbeløb, der er afskrevet over de seneste tre år.«

13) Efter punkt 23 indsættes følgende overskrift og punkt 23 a: »Lavt antal transaktioner og andre lignende tilfælde 23a. Uanset punkt 12-18a i dette bilag kan transaktionsomkostninger beregnes ved hjælp af metoden i punkt 21, litra b), i dette bilag, hvis en eller flere af følgende betingelser er opfyldt: a) et PRIIP har gennemført et meget lavt antal transaktioner i løbet af de foregående tre år b) den samlede værdi af alle transaktioner, der er gennemført i løbet af de foregående tre år, tegner sig for en meget lav procentdel af PRIIP'ets nettoaktivværdi c) skønnet over de samlede transaktionsomkostninger er ikke signifikant i forhold til skønnet over de samlede omkostninger.«

14) Efter punkt 23a indsættes følgende overskrift og punkt 23b og 23c: »Anvendelse af data før den 31. december 2024« 23b. Indtil den 31. december 2024 kan transaktionsomkostningerne beregnes ved hjælp af den metode, der er fastsat i punkt 21 i dette bilag for PRIIP'er, der er investeringsinstitutter eller AIF'er, for hvilke en medlemsstat indtil den 31. december 2021 har anvendt regler om format og indhold af dokumentet med central information, jf. artikel 78-81 i direktiv 2009/65/EF. 23c. Indtil den 31. december 2024 kan transaktionsomkostningerne for disse investeringer beregnes ved hjælp af den metode, der er fastsat i punkt 21 i dette bilag, hvis et forsikringsbaseret investeringsprodukt investerer i et investeringsinstitut eller en AIF som omhandlet i punkt 23b i dette bilag.«

15) Overskrift I i del 2 affattes således: »I. AGGREGEREDE TAL FOR OMKOSTNINGER, DER SKAL INDSÆTTES I TABEL 1 »OMKOSTNINGER OVER TID««

16) Punkt 61 og 62 affattes således: »61. De samlede omkostninger skal være alle de omkostninger, som PRIIP-producenten har kendskab til, herunder eventuelle exitomkostninger, for den relevante investeringsperiode og beregnes som følger: a) for investeringsfonde summen af de omkostninger, til hvilke der henvises i punkt 1 og 2 i dette bilag, plus summen af de angivne omkostninger i punkt 4 og 6 i dette bilag b) for PRIP'er, der ikke er investeringsfonde, med undtagelse af PRIIP'er, til hvilke der henvises i punkt 30 i bilag IV, summen af omkostninger i henhold til punkt 27 og 28 i dette bilag, plus summen af omkostninger i henhold til punkt 31 og 32 i dette bilag c) for PRIIP'er, til hvilke der henvises i punkt 30 i bilag IV, summen af omkostninger i henhold til punkt 34 og 35 i dette bilag d) for forsikringsbaserede investeringsprodukter, summen af omkostninger i henhold til punkt 47 og 48, plus summen af omkostninger i henhold til punkt 50 og 51 i dette bilag. 62. Tabellen »Omkostninger over tid« skal også indeholde de aggregerede summariske omkostningsindikatorer for den pågældende PRIIP beregnet som afkastforringelse på grund af de samlede omkostninger, der er beregnet i overensstemmelse med punkt 70, 71 og 72 i dette bilag.«

17) Overskriften efter punkt 62 udgår.

18) Punkt 63 affattes således: »63. Når en antagelse om resultatet af PRIIP'et er nødvendig for beregningen af omkostningstallene (for tal i monetær værdi og i procent), bestemmes resultaterne for det PRIIP, der anvendes i beregningen, i overensstemmelse med punkt 71 i dette bilag.«

19) Efter punkt 63 indsættes følgende overskrift II i del 2 samt underoverskrift: »II. SUMMARISKE OMKOSTNINGSINDIKATORER FOR HVER OMKOSTNINGSTYPE, DER SKAL INDGÅ I TABEL 2 »OMKOSTNINGERNES SAMMENSÆTNING« Engangsomkostninger og indikatorer for engangsomkostninger«

20) Punkt 64 affattes således: »64. Ved beregningen af indikatorer for oprettelses- og exitomkostninger skal de omkostninger, der skal tages i betragtning, være de omkostninger, der identificeres som oprettelses- eller exitomkostninger i overensstemmelse med del 1 i dette bilag. For forsikringsbaserede investeringsprodukter er indikatorerne for oprettelses- og exitomkostninger for PRIIP'et forringelsen af det årlige afkast som følge af oprettelses- og exitomkostninger under hensyntagen til, at PRIIP'et indehaves i den anbefalede investeringsperiode, beregnet i overensstemmelse med punkt 70, 71 og 72 i dette bilag. For PRIP'er skal indikatorerne for oprettelses- og exitomkostninger være omkostningerne i monetær værdi, hvis produktet indehaves i et år (eller i den anbefalede investeringsperiode, hvis denne er kortere), beregnet under antagelse af et nettoresultat på 0 %.«

21) Overskrift efter punkt 64 og punkt 65, 66 og 67 affattes således: »Indikatorer for periodiske omkostninger: transaktionsomkostninger og andre periodiske omkostninger 65. Indikatorerne for periodiske omkostninger ved PRIIP'et beregnes som følger: a) for forsikringsbaserede investeringsprodukter som forringelsen af det årlige afkast som følge af oprettelses- og exitomkostninger under hensyntagen til, at PRIIP'et indehaves i den anbefalede investeringsperiode, beregnet i overensstemmelse med punkt 70, 71 og 72 i dette bilag. b) for PRIP'er som de løbende omkostninger i monetær værdi, hvis produktet indehaves i et år (eller i den anbefalede investeringsperiode, hvis denne er kortere), beregnet under antagelse af et nettoresultat på 0 %.« 66. Ved beregningen af indikatoren for transaktionsomkostninger tages følgende omkostninger i betragtning: a) for investeringsfonde transaktionsomkostninger som omhandlet i punkt 7-23c i dette bilag. b) for andre PRIP'er end investeringsfonde, undtagen PRIIP'er, der er omhandlet i punkt 30 i bilag IV, de omkostninger, der er omhandlet i punkt 29, litra c), i dette bilag c) for forsikringsbaserede investeringsprodukter de omkostninger, som er omhandlet i punkt 52, litra h), i dette bilag. 67. Ved beregningen af indikatoren for andre periodiske omkostninger (i bilag VII benævnt »forvaltningsgebyrer og andre administrations- eller driftsomkostninger«) er de omkostninger, der skal tages i betragtning, forskellen mellem de samlede omkostninger i henhold til punkt 61 i dette bilag og summen af indikatoren for engangsomkostninger i henhold til punkt 64 i dette bilag plus indikatoren for transaktionsomkostninger i henhold til punkt 66 i dette bilag plus indikatorerne for yderligere omkostninger i henhold til punkt 68 og 69 i dette bilag.«

22) Overskrift efter punkt 67 og punkt 68 og 69 affattes således: »Yderligere omkostninger og indikatorer for yderligere omkostninger (resultatgebyrer og carried interests) 68. Indikatorerne for yderligere omkostninger ved PRIIP'et beregnes som følger: a) for forsikringsbaserede investeringsprodukter som forringelsen af det årlige afkast som følge af resultatgebyrer og carried interest eller begge dele under hensyntagen til, at PRIIP'et indehaves i den anbefalede investeringsperiode, beregnet i overensstemmelse med punkt 70, 71 og 72 i dette bilag. b) for PRIP'er som de omkostninger i monetær værdi, hvis produktet indehaves i et år (eller i den anbefalede investeringsperiode, hvis denne er kortere), beregnet under antagelse af et nettoresultat på 0 %.« 69. Ved beregningen af resultatgebyrerne tages omkostningerne i henhold til punkt 6, litra a), i dette bilag i betragtning for investeringsfonde. Ved beregningen af carried interest tages omkostningerne i henhold til punkt 6, litra b), i dette bilag i betragtning for investeringsfonde.«

23) Efter punkt 69 indsættes følgende overskrift: »III. BEREGNING AF TAL FOR OMKOSTNINGER«

24) Punkt 70 og 71 affattes således: »70. Den afkastforringelse, der er nævnt i del I og II i dette bilag, beregnes ved hjælp af beløb svarende til dem, der er anført i punkt 90 og 91 i dette bilag. Den beregnes som forskellen mellem de to procentsatser i og r, hvor r er den årlige interne forrentning i forhold til detailinvestorens bruttobetalinger og skønnede tilbagebetalinger til detailinvestoren i løbet af den relevante investeringsperiode, og i er den årlige interne forrentning i det pågældende omkostningsfrie scenarie. 71. Skønnet vedrørende fremtidige tilbagebetalinger med henblik på beregningen af omkostninger i henhold til punkt 70 i dette bilag skal foretages på baggrund af følgende antagelser: a) for PRIIP'er som omhandlet i punkt 30 i bilag IV og for alle PRIIP'er i forbindelse med omkostningsindikatorer, der viser, at PRIIP'et indehaves i et år eller derunder, antages et standardiseret nettoresultat på 0 % b) med undtagelse af tilfælde, hvor litra a) finder anvendelse, beregnes resultatet for det pågældende PRIIP ved hjælp af den metode og den underliggende hypotese, der blev anvendt ved skønnet af det moderate scenarie fra afsnittet om resultatscenarier i dokumentet med central information c) der skal foretages et skøn over tilbagebetalingerne under antagelse af, at alle omkostninger, der er inkluderet i de samlede omkostninger i henhold til punkt 61 i dette bilag, er fratrukket.«

25) Efter punkt 75 indsættes følgende overskrift: »Specifikke krav til PRIIP'er med en anbefalet investeringsperiode på mindre end et år«

26) Efter punkt 76 udgår overskriften »Beregning af kvoter«.

27) Følgende indsættes som punkt 76 a: »76 a. Omkostningsindikatorerne i procent beregnes under hensyntagen til de aggregerede omkostninger i perioden divideret med investeringsbeløbet, og der tilføjes en fodnote for at forklare denne beregning og advare om den manglende sammenlignelighed med indikatorerne for de årlige omkostninger udtrykt i procent for andre PRIIP'er.«

28) Efter punkt 76a indsættes følgende overskrift og punkt 76b: »Specifikke krav til PRIIP'er, der er terminskontrakter, futures, differencekontrakter eller swaps 76b. Omkostningsindikatorerne i procent beregnes under hensyntagen til kontraktens nominelle værdi, og der tilføjes en fodnote for at forklare denne beregning.«

29) Efter punkt 76b indsættes følgende overskrift og punkt 76c: »Særlige krav til PRIIP'er, der kan sælges eller annulleres automatisk inden udløbet af den anbefalede investeringsperiode, såfremt visse forud fastsatte betingelser er opfyldt 76c. Tallene for omkostninger vises under antagelse af to forskellige scenarier: a) Produktet sælges på den første mulige dato b) PRIIP'et udløber. Tallene for omkostninger beregnes under antagelse af et resultat, der svarer til det enkelte scenarie.«

30) Punkt 78, 79 og 80 affattes således: »78. Tallene for omkostninger i pengebeløb afrundes til nærmeste euro. Omkostningsindikatorerne i procent udtrykkes med én decimal. 79. Tallene for omkostningerne skal beregnes mindst en gang om året. 80. Tallene for omkostningerne baseres på de seneste omkostningsberegninger, der er udført af PRIIP-producenten. Med forbehold for punkt 77 i dette bilag foretages skøn over omkostninger »inklusive alle skatter«. For investeringsfonde gælder følgende: a) Der skal foretages en separat beregning for hver aktieklasse, men hvis enhederne i to eller flere klasser sidestilles, kan der foretages en enkelt beregning for dem. b) Hvis fonden er en paraplyfond, skal hver deltagende afdeling eller underfond behandles separat for så vidt angår dette bilag, men udgifter, der bæres af fonden i sin helhed, skal fordeles mellem alle underfondene på en måde, som er rimelig overfor alle investorer.«

31) Punkt 82 affattes således: »82. Ex-post tallene skal være baseret på de seneste omkostningsberegninger, som PRIIP-producenten på en rimelig baggrund har fastsat som egnede til dette formål. Tallene kan være baseret på omkostninger, der er angivet i den pågældende PRIIP-producents resultatopgørelse og offentliggjort i dens seneste års- eller halvårsberetning, hvis den opgørelse er tilstrækkelig aktuel. Hvis den ikke er tilstrækkelig aktuel, skal der i stedet anvendes en lignende beregning baseret på afholdte omkostninger i løbet af en 12-måneders periode, der er mere aktuel.«

32) Punkt 84 affattes således: »84. I tilfælde, hvor der skal tages højde for omkostningerne vedrørende et underliggende investeringsinstitut eller en underliggende AIF, gælder følgende: a) omkostningsindikatoren for hvert underliggende investeringsinstitut eller AIF skal beregnes pro rata i overensstemmelse med andelen af nettoværdien for det pågældende PRIIP's aktiver, som investeringsinstituttet eller AIF'en repræsenterer på den relevante dato, som er den dato, på hvilken det pågældende PRIIP's tal konstateres b) alle pro rata-tal lægges sammen med tallet for de samlede omkostninger i den investerende PRIIP, hvorved der fremkommer én enkelt sum.«

33) Overskrift II efter punkt 2 udgår.

34) Punkt 90 affattes således: »90. De i artikel 5 omhandlede tabeller skal indeholde en monetær og procentuel angivelse af de omkostninger, som PRIIP-producenten har kendskab til, hvis detailinvestoren investerer henholdsvis 10 000 EUR i PRIIP'et (for alle PRIIP'er med undtagelse af produkter med normal præmie eller med normal udbetaling) eller 1 000 EUR om året (for PRIIP'er med normal præmie eller med normal udbetaling). Tallene for omkostninger vises for de forskellige investeringsperioder, herunder den anbefalede investeringsperiode, som følger: a) for PRIIP'er med en anbefalet investeringsperiode på et år eller mindre vises kun exitomkostninger ved afslutningen af den anbefalede investeringsperiode b) for PRIIP'er med en anbefalet investeringsperiode på mere end et og under 10 år vises omkostningerne ved exit efter afslutningen af det første år og ved afslutningen af den anbefalede investeringsperiode c) for PRIIP'er med en anbefalet investeringsperiode på 10 år eller derover vises der en yderligere investeringsperiode med angivelse af tal for omkostninger ved exit efter halvdelen af den anbefalede investeringsperiode afrundet til afslutningen af det nærmeste år d) hvis et PRIIP ikke tillader exit før udløbet af den anbefalede investeringsperiode, eller hvis et PRIIP ikke anses for at have en alternativ likviditetsfacilitet, der er støttet af PRIIP-producenten eller af tredjepart, eller hvor der ikke foreligger likviditetsordninger, eller det drejer sig om de i punkt 30 i bilag IV omhandlede PRIIP'er, kan omkostningerne alene være vist ved afslutningen af den anbefalede investeringsperiode.«

35) Punkt 92, 93 og 94 udgår









BILAG VII

»

BILAG VII

PRÆSENTATION AF OMKOSTNINGER

Umiddelbart under overskriften »Hvilke omkostninger er der?« skal følgende advarsel fremgå, medmindre PRIIP-producenten ved, at den person, der rådgiver om eller sælger PRIIP'et, ikke vil opkræve yderligere omkostninger:

»Den person, der rådgiver dig eller sælger dig dette produkt, kan opkræve yderligere omkostninger. Hvis det er tilfældet, oplyser denne person dig om disse omkostninger og om, hvordan din investering påvirkes heraf.«

I nedenstående omkostningstabeller anvendes udtrykket »exit« for investeringens ophør. Hvis dette udtryk kan være vildledende for bestemte typer PRIIP'er, kan der anvendes et alternativt udtryk som f.eks. »lukning« eller »tilbagekøb«.

Tabel 1 for alle PRIIP'er undtagen dem, der er omhandlet i artikel 13, litra b), og punkt 76c i bilag VI (autocallables)

PRIIP-producenten medtager følgende overskrifter, forklaringer og tabel 1, der viser de aggregerede tal for omkostninger i monetær og procentuel angivelse, jf. punkt 61 og 62 i bilag VI, med de investeringsperioder, der er omhandlet i punkt 90 i nævnte bilag:

»Omkostninger over tid

Tabellerne viser de beløb, der tages fra din investering til dækning af forskellige typer omkostninger. Disse beløb afhænger af, hvor meget du investerer, hvor længe du ligger inde med produktet [og hvor godt produktet udvikler sig (hvis relevant)]. De beløb, der vises her, er fiktive og baseret på et eksempel på investeringsbeløb og forskellige mulige investeringsperioder.

Vi har antaget:

— [I det første år] vil du kunne få det investerede beløb tilbage (0 % i årligt afkast). [I de andre investeringsperioder har vi antaget, at produktet udvikler sig som vist i det moderate scenarie]

— Der er investeret [10 000 /1 000 EUR pr. år]«







Ved [exit] efter 1 år (hvis relevant) Ved [exit] efter [halvdelen af den anbefalede investeringsperiode] (hvis relevant) Ved [exit] efter [den anbefalede investeringsperiode] Omkostninger i alt [] EUR [] EUR [] EUR Årlig omkostningsmæssig konsekvens (*1) [] % [] % hvert år [] % hvert år ( *1 ) »Dette illustrerer, hvordan omkostningerne forringer dit afkast hvert år i løbet af investeringsperioden. Det viser f.eks., at ved exit i forbindelse med den anbefalede investeringsperiode, forventes det gennemsnitlige afkast pr. år at være [] % før omkostninger og [] % efter omkostninger.« (Hvis relevant): »Vi kan dele en del af omkostningerne med den person, der sælger produktet, for at dække de tjenesteydelser, som denne leverer til dig. (Hvis relevant) [De underretter dig om beløbet.]« (Hvis relevant): »Disse tal omfatter det maksimale distributionsgebyr, som den person, der sælger produktet, kan opkræve ([] % af det investerede beløb/[] EUR). Denne person underretter dig om det faktiske distributionsgebyr.«

Tabel 1 for PRIIP'er, til hvilke der henvises i artikel 13, litra b);

PRIIP-producenten medtager følgende overskrifter, forklaringer og tabel 1, der viser de aggregerede tal for omkostninger i monetær og procentuel angivelse, jf. punkt 61 og 62 i bilag VI, med de investeringsperioder, der er omhandlet i punkt 90 i nævnte bilag, med en opdeling af PRIIP'ets omkostninger, bortset fra omkostningerne ved de underliggende investeringsmuligheder (»forsikringskontrakt«), og de forskellige omkostningstyper for de underliggende investeringsmuligheder (»investeringsmuligheder«):

»Omkostninger over tid

Tabellerne viser de beløb, der tages fra din investering til dækning af forskellige typer omkostninger. Disse beløb afhænger af, hvor meget du investerer, hvor længe du ligger inde med produktet [og hvor godt produktet udvikler sig (hvis relevant)]. De beløb, der vises her, er fiktive og baseret på et eksempel på investeringsbeløb og forskellige mulige investeringsperioder.

Vi har antaget:

— I det første år vil du kunne få det investerede beløb tilbage (0 % i årligt afkast). I de andre investeringsperioder har vi antaget, at produktet udvikler sig som vist i det moderate scenarie

— Der er investeret [10 000 /1 000 EUR pr. år]

[En erklæring om, at de samlede omkostninger for detailinvestoren består af en kombination af omkostningerne i forbindelse med PRIIP'et ud over omkostningerne ved de underliggende investeringsmuligheder og omkostninger ved investeringsmuligheden og varierer på grundlag af de underliggende investeringsmuligheder]«







Ved [exit] efter 1 år (hvis relevant) Ved [exit] efter [halvdelen af den anbefalede investeringsperiode] (hvis relevant) Ved [exit] efter [den anbefalede investeringsperiode] Omkostninger i alt — Forsikringskontrakt — Investeringsmuligheder [] EUR [] – [] EUR [] EUR [] – [] EUR [] EUR [] – [] EUR Årlig omkostningsmæssig konsekvens (*1) — Forsikringskontrakt — Investeringsmuligheder [] % [] – [] % [] % hvert år [] – [] % hvert år [] % hvert år [] – [] % hvert år ( *1 ) »Dette illustrerer, hvordan omkostningerne forringer dit afkast hvert år i løbet af investeringsperioden. Det viser f.eks., at ved exit i forbindelse med den anbefalede investeringsperiode, forventes det gennemsnitlige afkast pr. år at være [] % før omkostninger og [] % efter omkostninger.« (Hvis relevant): »Vi kan dele en del af omkostningerne med den person, der sælger produktet, for at dække de tjenesteydelser, som denne leverer til dig. (Hvis relevant) [De underretter dig om beløbet.]« (Hvis relevant): »Disse tal omfatter det maksimale distributionsgebyr, som den person, der sælger produktet, kan opkræve ([] % af det investerede beløb/[] EUR). Denne person underretter dig om det faktiske distributionsgebyr.«

Tabel 1 for PRIIP'er omhandlet i punkt 76c i bilag VI (autocallables)

For PRIIP'er, der er omhandlet i punkt 76c i bilag VI, skal overskriften, forklaringen og tabel 1 »Omkostninger over tid« være følgende:

»Omkostninger over tid

Tabellerne viser de beløb, der tages fra din investering til dækning af forskellige typer omkostninger. Disse beløb afhænger af, hvor meget du investerer, hvor længe du ligger inde med produktet [og hvor godt produktet udvikler sig (hvis relevant)]. De beløb, der vises her, er fiktive og baseret på et eksempel på investeringsbeløb og forskellige mulige investeringsperioder.

Varigheden af dette produkt er usikker, da det kan afsluttes på forskellige tidspunkter afhængigt af, hvordan markedet udvikler sig. De beløb, der vises her, omfatter to forskellige scenarier (førtidig salg og udløb). Hvis du beslutter dig for exit inden produktets afslutning, kan der opkræves exitomkostninger ud over de beløb, der er angivet her.

Vi har antaget:

— Der er investeret [10 000 /1 000 EUR pr. år]

— Et resultat i forbindelse med produktet, som er i overensstemmelse med hver af de angivne investeringsperioder.«







Hvis produktet sælges på den første mulige dato [] Hvis produktet udløber Omkostninger i alt [] EUR [] EUR Årlig omkostningsmæssig konsekvens (*1) [] % [] % hvert år ( *1 ) »Dette illustrerer, hvordan omkostningerne reducerer dit afkast hvert år i løbet af investeringsperioden. Det viser f.eks., at i tilfælde af exit ved udløb forventes dit gennemsnitlige afkast pr. år at være [] % før omkostninger og [] % efter omkostninger.« (Hvis relevant): »Vi kan dele en del af omkostningerne med den person, der sælger produktet, for at dække de tjenesteydelser, som denne leverer til dig. (Hvis relevant) [De underretter dig om beløbet.]« (Hvis relevant): »Disse tal omfatter det maksimale distributionsgebyr, som den person, der sælger produktet, kan opkræve ([] % af det investerede beløb/[] EUR). Denne person underretter dig om det faktiske distributionsgebyr.«

Tabel 2 for PRIIP'er, til hvilke der henvises i artikel 13, litra b)

PRIIP-producenten skal inkludere en opdeling af omkostningerne i henhold til den klassifikation, der er omhandlet i punkt 64-69 i bilag VI, under anvendelse af overskrifterne og tabel 2 nedenfor.

Der skal vedlægges en meget kort beskrivelse af arten af hver enkelt omkostningstype. Den skal omfatte en numerisk indikator (et pengebeløb eller en procentdel) og det anvendte beregningsgrundlag, hvis dette kan præsenteres i enkle vendinger, som antages at kunne forstås af den type detailinvestor, som det tilsigtes at markedsføre PRIIP'et over for. Beskrivelsen skal baseres på et eller flere af eksemplerne i nedenstående tabel, medmindre disse ikke er relevante.

»Omkostningernes sammensætning







Engangsomkostninger ved oprettelse eller exit (PRIP'er): Ved [exit] efter [1 år/den anbefalede investeringsperiode (hvis under 1 år)] (forsikringsbaserede investeringsprodukter): Årlig omkostningsmæssig konsekvens ved [exit] efter [den anbefalede investeringsperiode] Oprettelsesomkostninger [Beskriv arten med højst 300 tegn. Eksempler: — »[] % af det beløb, du betaler ved investeringens begyndelse« — »[] % af de første [] præmier, du betaler« — »Disse omkostninger indgår allerede i [den pris/de præmier], som du betaler« — »Det omfatter distributionsomkostninger på [[] % af det investerede beløb/[] EUR]. [Det er det maksimale beløb, du vil blive opkrævet]. [Den person, der sælger dig produktet, oplyser dig om det faktiske gebyr]« — »Vi opkræver ikke et oprettelsesgebyr«] [Op til] [] EUR (PRIP'er) eller [] % (IBIP'er) Exitomkostninger [Beskriv arten med højst 300 tegn. Eksempler: — »[] % af din investering, inden du får den udbetalt« — »Vi opkræver ikke et exitgebyr for dette produkt [men den person, der sælger dig dette produkt, kan gøre det]« (Hvis exitomkostninger kun finder anvendelse under særlige omstændigheder) — »Disse omkostninger gælder kun, hvis (forklar omstændighederne eller giv et eksempel med højst 200 tegn)« For forsikringsbaserede investeringsprodukter, hvor exitomkostninger kun finder anvendelse ved exit før tiden i forhold til den anbefalede investeringsperiode, skal kolonnen til højre indeholde »ikke relevant«, og følgende erklæring ska